Terpaksa Bawa Tangki Oksigen Demi Rezeki, Meruntun Jiwa Kisah Lelaki Ini.

Demi sesuap nasi, kegigihan seorang lelaki yang menderita pebagai penyakit tetap bekerja keras mencari rezeki dengan memandu teksi. Lebih meruntun jiwa apabila dia dilihat terpaksa mengusung tangki oksigen.

Begitulah cabaran hidup yang dilalui oleh Sumeth Singpun, 49, yang berasal dari Thailand dengan rutin hariannya. Namun masalah kesihatan yang dihadapinya tidak menjadi penghalang untuk dia menggalas tangunggjawab mencari rezeki.

Kisah hidupnya yang gentir telah meraih perhatian ramai setelah dikongsikan oleh seorang pengguna Facebook, Nongying Chuaibamrung dalam satu pertemuan mereka di sebuah bandar di utara Bangkok.

Menurut Nongying, Sumeth terpaksa mengusung tangki oksigen yang diikat pada kusyen kereta ketika bekerja demi menampung kos rawatan dan sewa rumahnya.

Lebih sebak, Sumenth dikatakan memandu sangat perlahan di bawah 40 km/j berikutan keadaannya yang tidak dapat melihat dengan baik.

Bukan itu sahaja, Sumenth dikatakan mempunyai pelbagai penyakit termasuk masalah buah pinggang dan perlu menjalani dialisis. Bahkan dipercayai duduk seorang diri selepas ditinggalkan anaknya.

“Dia tinggal di Ayutthaya, sendiri. Dia perlu membayar sewa. Tak kerja, tiada wang. Wang untuk orang kelainan upaya juga tidak cukup untuk rawatan. Jadi perlu menyewa teksi untuk memandu. Ada seorang anak lelaki, tak pernah pulang untuk menjaganya,” tulis Nongying.

Tambahnya, dia sempat menghulurkan sedikit sagu hati kepada pemandu teksi berkenaan di samping menawarkan diri untuk menguruskan bantuan yang ingin disalurkan kepada pemandu tersebut.

Sumber: omm via semakanpermohonan.com


Rupanya Hebat Bila Suami Jaga Isteri Pantang. Sungguh Inspirasi!

Apabila kelahirana anak pertama, biasanya para isteri akan berpantang di kampung. Maklumalah tiada pengalaman.

Namun apabila anak makin bertambah, ada yang selesa berpantang sendiri. Bukan tidak mahu berpantang di kampung tetapi atas faktor anak-anak yang besar lain bersekolah.

Namun, bukan mudah sebenarnya nak berpantang di rumah sendiri. Maklumlah ketika ini, wanita tidak boleh melakukan kerja berat termasuk memasak. Nak mandi pun kena ada orang uruskan terutama minggu pertama dan kedua.

Oleh kerana itu, ada yang meminta bantuan ibu atau ibu mertua untuk tinggal bersama semasa dalam tempoh berpantang. Malah bagi yang mempunyai peruntukkan lebih akan mengupah orang untuk menjaga dalam tempoh berpantang, tetapi kos upahnya cecah ribuan ringgit!

Bebeza pula cara keluarga ini, melalui perkongsiannya, wanita ini berkongsi kisah bagaimana suaminya menguruskan dirinya ketika pantang. Lebih menarik, sejak anak ketiga lagi mereka berdikari berpantang di rumah.

Bukan calang-calang suami yang sanggup melalukan kerja menguruskan isteri dalam pantang, memasak menu pantang, menguruskan anak yang lain dan pada masa yang sama tetap bekerja.

Hebatnya! Yang penting jelas terbukti pasangan ini saling melengkapi dan suaminya menghargai isterinya melahirkan zuriat buatnya.

Inilah namanya relationship goal!

Ikuti perkongsiannya.

INSPIRASI

Ni post bukan nak up laki. Tapi lebih kepada nak cerita balasan yang laki aku buat bila aku beranak ramai bagi dia.

Dan boleh juga jadi rujukan untuk pak-pak hat tak tau nak susun jadual nak buat cmna bila jaga sendiri isteri dalam pantang.
Pastu masak masakan hat paling simple kat dunia tapi paling sedap bagi seorang isteri sebab dimasak dengan penuh kasih sayang. Ha gitewwww.

SEJAK ANAK 3 HINGGA 6 SUAMI URUSKAN

Dalam pantang semenjak anak ke3-6.
Memang suami momy yang jaga.
Pagi-pagi sebelum dia gi kerja. Dia kejut anak-anak mandi nak pi sekolah. Pastu terus dia pi dapoq rebuih aiq mandian herba, panaskan tungku dan masak makanan pantang untuk momy. . Pukui berapa bangun tu. Hangpa bajet-bajet la sendiri sebab dengan nak solat nak mandi semua na.

AIR MANDIAN SUAMI BUATKAN. HEBAT!

Air mandian dah siap rebuih. Dia mai tuang dalam baldi sesiap dalam bilik aiq. Ya la, orang pantang mana leh angkat berat kan. Lagipun dapoq aku ngan bilik nalla berapa km jauh. Kikiki.
Pastu aku pi mandi. Dia siapkan kakak ara nak gi school. Sambil-sambil Dia settlekan balut tungku.
Momy keluaq ja bilik aiq dan dah siap semua.

Dia param minyak angin satu badan momy, pakaikan bengkung. Then baru dia siap nak pi kerja dan hantaq kakak ara sekolah. Anak-anak hat lain depa uruskan diri sendiri nak pi sekolah pun naik basikal sendiri. Alhamdullillah masing-masing dah pandai berdikari.

Dak aura aisyah dan baby Zidane. Satgi dia balik tghari dia akan mandikan. So sementara tu aku lap-lap je badan baby spray dengan aiq lap ngan kain sementara nak tunggu dia mandi tengahhari ni.

Macam belah pagi, memang momy free dok atas katil sambil bertungku, sambil up status fb, sambil reply wasap dan mesej, paling dak pun aku lena bila baby lena.
Dak aura aisyah ni bangun lambat. Kadang kul 9 atau 10 baru dia bangun. So dpt la aku lelap sat pagi2.

Pastu momy pam susu. Sambung balik tungku. Momy bertungku berenti sambung berenti sambung sampai kul 12 tghari ye sampai tungku tu sejuk. Sebab sayang tungku dok panas dok biaq lagu tu ja.

Pastu bila dedi balik tengahhari, dia terus mandikan baby zidane dan kakak aisyah.
Yeayy. Wangi dah semua orang.
Terus dia gi amik kakak ara nak balik sekolah, bagi makan. Basuh baju dan dia sambung buat kerja rumah.

MASAK MENU PANTANG

Pastu mai dok temenung tepi momy. Bila momy tanya pikiaq apa. Dia kata. Pikiaq nak masak apa malam ni dan esok.

Ha baru tau no. Cmna aku dok pikiaq selama ni. Kikikiki.
Tak masak lagi pun awai dah dok pikiaq nak masak apa kan.

Tghari tu dia balik waktu dia lunch. Pastu kul 2:30ptg dia pi kerja balik la. Tinggal la daku dengan anak-anak lagi kat rumah. Tapi takpa
La. Semua kerja dah settle. Makan dah, anak2 pun dah makan dah mandi dah pi sekolah kafa. So apalagi. Momy sambung la buat biz online dan rest. Time ni la nak rest banyak pun. Time aku tak pantang. Memang tak lekat kat rumah la. Ke sana ke sini aku pi. Pos barang la, amik barang la jumpa orang la.

Kalau ada barang customer yang nak kena pos. Lepas dia balik kerja petang tu dia akan pi pos. Momy wrap sesiap semua. Syukur ada j&t yang buka sampai kul 7malam.

SUAMI ISTERI YANG SALING  MELENGKAPI

Apapun. Terima kasih dedi sebab menjadi suami perfect 9/10.

Tapi kan, camna bagus pun u jaga i, 100 hari tetap 100hari u posa na. No diskaun.

Sampai ada tanya tips apa momy buat kat dedi. Hat paling best depa tanya apa mendrem momy kat dedi. Hahahhaa.
Mandrem ngan jamu kampung ja

Mak momy pernah kata. “Adik, susah dapat laki macam laki hang. Hang jaga baik-baik na.”
InshaAllah mak. Selagi ada jodoh. Akanku kepit celah ketiakku jaga tatang rapi baik punya.

#pantangharike12
#lakikukataawatmacamrasadah2bulan
#bertabahlawahaisuami
#momyanak6


Jagalah Tertib Perkahwinan, Pasti Bahagia Tiba. Ini Sebab Pentingya Menjadi Pasangan  Setia!

Memang benar, setiap pasangan perlu tahu adab dan tertib dalam perkahwinan supaya kemanisan alam rumahtangga itu kekal sehingga akhir hayat. Oleh sebab itulah, pentinya menjadi pasangan yang setia.

Namun, bila ada orang ketiga yang berlainan jantina menjadi tempat mengadu atau berkongsi cerita sebagai teman rapat, sudah tentu boleh mengundang keretakkan rumahtangga.

_____________________________________________________________

Pendapat saya, kita tidak perlu ada kawan rapat berlainan jantina hingga tahap perlu kerap sangat berhubung.

Apatah lagi setelah bernikah, ada pasangan yang setianya hanya untuk kita serta anak-anak yang sedang sangat-sangat memerlukan perhatian.

Suka atau tidak, perbualan yang awalnya mungkin sekadar hal remeh-temeh mungkin akan berlanjutan menjadi melampaui batas. Mungkin akan mula mengimbau detik manis kenangan silam hingga kemudiannya bercerita tentang aib dan kekurangan pasangan, serta mengadu keluh kesah jerih perih berumahtangga yang sepatutnya kita hanya kongsikan dengan pasangan kita.

Ustaz kata, kadang punca kecurangan dan zina terjadi semudah dari pandangan, senyuman dan mesej “hai, hai” sahaja.

Namun, oleh kerana terjebak ikhtilat, akhirnya menjadi semakin rapat, kerap berhubung, bertemu, bergurau senda. Malah akhirnya mungkin akan mula rasa sayang (nafsu yang disalah tafsir oleh godaan syaitan).

Sebab itu, tuntutan menjaga ikhtilat (pergaulan) ini sebenarnya bermula sejak bujang lagi. Inilah hikmahnya. Supaya tiada ‘kisah silam’ yang bakal menggoncang tiang seri rumahtangga.

Tiba-tiba datang semula ‘kawan baik’ yang mengadu kisah peribadi rumahtangga. Mula-mula sekadar simpati, namun sudah terlalu banyak terjadi kes sebegini yang akhirnya terjerumus ke lembah kecurangan dan penzinaan. Nauzubillah min zaliq.

Bila kata zina, jangan hanya ingat syaitan menggoda orang yang masih bujang sahaja. Bahkan setelah nikah asbab pergaulan bebas dari sebelum nikah akhirnya menjadikan jalan untuk berzina bahkan lebih mudah kerana tak risau tentang ‘pak sanggup’ kerana si dia memang bersuami. Tak takut kalau mengandung kerana sudah memang sudah jadi status isteri. Astaghfirullah, nauzubillah min zaliq.

“Alaaa… suka-suka je.. kami kawan lillahi ta’ala.” Kalau sebegitu, jadikan mereka kawan baik pasangan kita kerana mereka sejantina. Tak perlu kita terjebak ikhtilat tanpa keperluan. Beringat dari awal adalah lebih baik.

KEJAHILAN SUAM ISTERI

Sejak akhir-akhir ni, banyak terbaca confessions dan berita suami yang tahu isteri berzina dengan bekas teman lelaki, kawan sepejabat, teammates. Astaghfirullah. Yang menyedihkan, si suami mungkin kerana jahil sekadar mendiamkan kerana terlalu sayang. Walhal, sebenarnya hal sebegini perlu dirujuk kepada pejabat agama untuk tindakan selanjutnya.

JANGAN LUPA, DALAM ISLAM HUKUMAN BAGI PENZINA YANG TELAH BERKAHWIN IALAH REJAM SAMPAI MATI.

Dayus bagi seorang lelaki membiarkan isteri melakukan kemungkaran hatta sekadar mendedahkan aurat rambut kepada bukan mahramnya. Apatah lagi hingga ke tahap berzina! Astaghfirullahal adzhim.

Bagi para suami pula, sekiranya benar-benar mampu, maka teruskanlah dengan pernikahan (yakni berpoligami) tanpa perlu terjebak berzina dan menzalimi hak isteri yang sedia ada, mengabaikan nafkah anak isteri kerana leka mabuk cinta. Allahuakbar.

Islam tidak zalim. Islam sangat menjaga kebajikan dan hak para suami pun isteri, namun kebanyakan dari kita yang sendiri menzalimi diri sendiri kerana kejahilan dan terlalu bertuankan nafsu.

Jangan ambil Islam ikut apa yang kita suka. Ambil separuh, buang mana yang tidak selari dengan nafsu dan lifestyle kita. Astaghfirullah.

NIAT BERNIKAH

Selebihnya sentiasa ingatkan diri, apa niat bernikah dahulu?

Kerana Allah, kerana agama, mahu ada teman penguat semangat mengejar syurga Allah. Lalu muhasabah semula, kini jalan yang sedang dilalui seiring atau tidak dengan niat dan matlamat tadi?

Para suami…

Ada ajar anak isteri hal agama?
Ada ingatkan anak isteri jaga maruah, aurat dan solat?
Ada imamkan solat anak isteri atau tidak?
Cukupkah nafkah dan tarbiyyah anak isteri selama ini?

Semua ini sentiasa perlu diingatkan. Begitu jugalah dengan isteri sebagai ibu rumahtangga. Jangan sibuk leka dengan pujian lelaki ajnabi yang sebenarnya melekakan dan sengaja menduga keimanan. Terus block hal sebegini dan sibukkan diri dengan hal-hal ibadah supaya terhindar dari godaan.

Niat yang baik menjadikan komitmen pernikahan kukuh. Kita sentiasa memperbaiki diri dan berusaha melakukan yang terbaik buat pasangan dan keluarga. Kerana pada kita, mereka adalah lubuk pahala kita.

Hormatilah ikatan nikah kalian. Begitu besarnya ikatan ini, sehingga Al Quran menyebut akad nikah sebagai mitsaqon ghaliza, atau perjanjian yang berat.

Dalam Al-Quran, ayat ‘mitsaqon ghaliza’ hanya disebutkan 3 kali iaitu;

(+) ketika Allah SWT menyatakan hubungan pernikahan (surah an-Nisa’ : 21)
(+) ketika Allah SWT mengangkat Bukit Tsur di atas kepala Bani Israil dan menyuruh mereka bersumpah setia di hadapan Allah (surah an-Nisa’ : 154)
(+) ketika Allah SWT membuat perjanjian dengan para Nabi dan Rasul Ulul Azmi (surah al-Ahzab : 7)

Cukuplah kalam ini menjadi peringatan untuk kita muhasabah kembali. Pasangan kita bukannya tunggul, sekadar mesin ATM, amah atau hamba abdi. Mereka adalah amanah dan antara jalan kita ke syurga. InsyaAllah.


Paling Kurang  4 Waktu Ni WAJIB Kita Bersama Anak!

Sesi persekolahan 2018 akan dibuka beberapa hari lagi. Ini bermakna akan bermulalah jadual harian yang sangat padat buat anak-anak kita nanti.

Apa tidaknya,  bermula awal pagi hinggalah lewat petang di sekolah  dan disambung pula di sebelah malam kelas tuisyen dan kelas mengaji.

Hal ini tentu sahaja suatu perkara biasa yang harus dilalui oleh anak-anak masa kini.

Pun begitu,  sedarkah kita sebenarnya masa berkualiti atau bonding time anak dan ibubapa semakin berkurangan?

Tambah-tambah lagi,  jika ada ibubapa yang begitu sibuk dengan kerja hingga terpaksa menuntut pengorbanan masa untuk bersama keluarga.

Apabila anda semakin bimbang dengan kualiti masa bersama anak-anak, oleh itu anda perlu mempertimbangkan sekurang-kurangnya luangkan 4 masa ini bersama anak-anak.

“Isteri saya pesan, kena usahakan paling kurang 4 waktu ni WAJIB kita bersama anak-anak’-BijenMohd

1. Waktu bangun tidur
Bangunkan anak-anak dengan penuh kasih sayang. Biar mereka mulakan hidup awal pagi dengan semangat positif dan ceria.

2. Hantar anak ke sekolah/pengasuh
Bina kepercayaan tinggi dengan anak-anak. Kerana waktu itu kita sedang menyerahkan mereka kepada orang lain. Emosi bercampur baur.

3. Ambil anak dari sekolah/pengasuh
Jangan datang lambat ambil mereka. Ini hal kepercayaan. Jangan buat mereka ternanti-nanti kedatangan kita.

4. Waktu hendak tidur
Tidurkan mereka dengan semangat yang positif. Jadikan kita wajah yang terakhir mereka lihat sebelum mata ditutup. Bukan kartun dalam handphone.

Sambungan dari post malam tadi, bila kita balik kerja kita hanya ada 4 jam bersama anak-anak. 7-10 malam. Korbankan keinginan kita, jangan sibuk bermain handphone waktu itu.

Itu masa anak-anak. Hak anak-anak. Kalau kerja kita banyak, tidurkan mereka awal. Jam 10 malam misalnya. Kita bangun awal pagi jam 3 untuk selesaikan kerja kita.

Bila mereka bangun, ketepikan semula kerja hingga mereka ke sekolah atau kita ke pejabat. Tambah tolak darab bahagi, lebih kurang 5 jam saja sehari masa bahagia dan berkualiti yang mereka ada dengan kita. Jangan ambil masa mereka.

sumber : BijenMohd


“Ni Sifat Marah Terpuji.” 4 Pengajaran Will Smith Tampar Chris Rock, Melawak Tentang Isteri Yang Sakit.

Wanita diciptakan dari tulang rusuk lelaki dari sisinya untuk dijadikan teman hidupnya, dekat dengan lengannya untuk dilindungi dan dekat dengan hatinya untuk dicintai.

Sinonim dengan ini,  berita tular kini,  Pelawak, Chris Rock ditampar oleh pelakon, Will Smith di acara Academy Awards ke-94 (Oscars) sebentar tadi selepas membuat lawak kurang ajar mengenai isterinya, Jada Pinkett Smith.

Dalam pada itu, pelbagai reaksi di media sosial mengenak insiden yang menggemparkan hiburan seluruh dunia.

Kita ke Hollywood sebentar untuk ambil pengajaran

1. Malam tadi ( saya pun tak pernah tengok) berlaku insiden besar di Acara Oscar apabila Pelawak terkenal Chris Rock ditampar Will smith apabila Chris Rock buat lawak berkaitan isteri Will Smith.

2. Isteri WS Jada Smith sakit apolecia, jadi rambut isterinya gugur. Chris Rock jadikan Jada bahan lawak dengan label isteri WS GI Jane.

G.I jane ni watak dalam movie yang botak so melawak fizikal (botak) sedangkan botak orang tu Sebab sakit.

3. WS feels offended dan naik pentas bagi pelempang dekat pelawak.

Makan lempang live satu dunia.

4. Melawak Fizikal tak pernah dibenarkan oleh Baginda Nabi Sallahu alaihi wassalam

Pernah Nabi Sallahu alaihi wassalam Marah mereka yang perolok, mentertawakan Kulit hitam sahabat nabi dan memperolok betis keding/ Kurus Sahabat bernama Abdullah Ibnu Mas’ud.

Benarlah kata Pelawak Lagenda Saiful Apek

” Malaysia melawak dah terlalu mengikut barat yang suka roasting Batang tubuh orang lain”

Dan benar kata Dato Rosyam Noor

” Melawak fizikal orang lain hanya menunjukkan kamu tiada bahan untuk berjenaka “

“Ni Sifar Marah Terpuji.”

Ada yang memuji Smith mempertahankan maruah isterinya ada juga kecam tindakannya yang tidak bersikap ‘cool’.

Untuk rekod, Rock sebelum itu mempersenda Pinkett dengan menggambarkannya sebagai watak wanita berkepala botak dalam filem GI Jane 2 lakonan Demi Moore.

“Jada, saya sayang awak, GI Jane 2. Tak sabar nak tengok,” katanya.

Jada yang botak berubah air muka bila dipersenda dikhalayak umum. Suaminya yang awalnya gelak dengan lawak Chris Rock terus bangkit mempertahankan maruah isterinya bila isterinya dimalukan di khalayak ramai. Perlu diingatkan, Jada Pinkett-Smith yang kini tampil dengan imej botak kerana masalah kesihatan.

Media antarabangsa melaporkan, Rock kemudiannya memohon maaf kepada Smith dan turut dileraikan oleh pelakon, Denzel Washington.

Ketika menyampaikan ucapan selepas ditabalkan sebagai pemenang Pelakon Lelaki Terbaik Oscar 2022, aktor Will Smith memohon maaf secara terbuka kepada penganjur Anugerah Academy itu serta seluruh penggiat seni berikutan tindakannya ‘menyerang’ selebriti Chris Rock di acara berkenaan.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Suami Bila Buat 3 Perkara & Tinggalkan 1 ‘Ketagihan’, Nampak Muda 10 Tahun!

Awet muda memang menjadi impian ramai antara kita. Meskipun bertambahnya umur, kalau boleh kita tidak ingin terlihat tua. Malah bimbang juga jika wajah mengerepot sebelum waktunya.

Perasaan bimbang tersebut bukan hanya wanita sahaja yang terlihat ketara dan seterusnya mencari rawatan-rawatan atau petua-petua tertentu untuk kekal awet muda. Pun begitu, lelaki masa kini juga sudah pandai dan serius dalam penjagaan personaliti agar tampak segak dan bergaya.

Hal itu membuat ramai orang ingin terus mencari  untuk melakukan cara agar memiliki wajah tampak awet muda. Nak tahu apa tip dan petua yang diamalkan? Ikuti perkongsian seorang isteri terhadap suaminya yang nampak jauh lebih muda daripada usianya.

KOMEN ISTERI

Dah lama sangat kenal dia ni. Dari umur 18 tahun. Kenapa saya saja yang nampak makin tua? Dia masih kelihatan hensem walaupun beberapa bulan lagi dah 40 tahun.

Dia tak makan suplemen pun. Saya masak sedap macam mana pun, dia makan sikit saja. Padahal saya bukan tak pandai masak pun.

Pantang ada masa, dia sarung kasut, pakai baju sukan terus pergi joging. Saya tak ikut sebab saya tak rajin. Kerja rumah yang tak pernah habis, boleh kurus juga harapnya.

Yang paling penting, SUAMI SAYA BUKAN PEROKOK. Menagih rokok tu tambah 10 tahun ok kat muka kita. Sebab tu ramai askar nampak tua. Mereka sembur asap macam cerobong kilang.

Hari-hari dia berjalan nak ambil bas, keretapi dan MRT untuk pergi kerja. Bukan dekat-dekat.
Dia tidur awal dan jarang sangat keluar makan tengah malam. Boleh kira setahun berapa kali saja. Kengkawan dia semua jenis ‘family man’. Maka, masa dia memang banyak di rumah.

Suami saya hidup dia rileks dan sempoi. Sangat merendah diri walaupun siapa yang kenal dia tahu dia ni pandai bukan calang-calang. Dia nilah yang tak ada orang tak suka dia. Personaliti bukan jenis A. Langsung tak sama dengan saya. Sebab tulah saya rasa dia macam tak menambah usia pun. Tengok dia, saya dengki dan iri hati.

JAGA PENAMPILAN

Ramai orang kata bila dah kahwin, mesti akan tambah berat badan. Kahwin bukan alasan untuk kita jadi malas dan tak ambil pusing tentang penampilan diri.

Saya paling tak nak kalau tak pandai bawa diri sampai suami saya segan nak bawa saya ke mana-mana. Saya paling tak mahu kalau saya nampak selekeh sangat sampai suami saya malu nak angkut saya pergi jumpa rakan-rakan baik atau sepejabat.

Boroi tu bukan bermakna bahagia. Buncit tu bukan bermaksud pasangan kita pandai jaga kita. Tu alasan kita untuk tak nak jadi rajin.
Tu sebab kita untuk tak peduli.

TIP AWET MUDA

Meh kita sama-sama
1. Paksa pasangan kita BERHENTI JADI PENAGIH. Rokok tu ketagihan.
2. Berhenti makan sebelum kenyang – ikut sunnah Rasulullah SAW.
3. Kekal aktif dan bersenam – nak pergi cari Just Dance 2017 nak main dengan PS4 untuk mula bersenam.
4. Jaga berat badan – BMI kena 18 ke 23. Kita orang Asia.

Nak cantik macam Neelofa saya tak boleh dan tak mampu. Tapi taknak la nampak hodoh dan selebet sangat. Saya pernah tergemuk sedikit, mak ai terasa macam aduh beratnya nak bergerak. Bukan setakat suami kata, abah ma pun tegur. Alhamdulillah, bila dah motivasikan diri, saya dah masuk zon selesa dengan berat badan saya sekarang. Anak saya kata kalau saya kurus lagi 2kg memang terbaik.

Saya sebagai isteri sudah buat terdaya mungkin. Semoga suami saya sentiasa letak saya di hatinya di tempat seorang isteri patut duduk.


Nak Rumah Tangga Lebih Bahagia? Ini Sebabnya Mengapa Isteri Jangan Terlalu Berdikari!

Kebolehan wanita bekerjaya menguruskan diri mereka sendiri sememangnya wajib dipuji.

Mereka bukan hanya bijak mengendalikan kewangan dan urusan sendiri, lebih hebat lagi golongan wanita hari ini berkebolehan malah berani mengendalikan selok-belok urusan rumah yang biasanya dilakukan oleh kaum lelaki.

Membayar bil rumah, membetulkan paip, menukar lampu malah kadangkala masalah singki tersumbat juga menjadi percubaan berani oleh sesetengah wanita hari ini.

Lebih hebat lagi ada golongan wanita muda hari ini yang pandai menukar bateri kereta sendiri tanpa perlu bantuan lelaki. Terlalu berdikari! Itulah yang boleh digambarkan perihal wanita kini.

Kebiasaan ini membuatkan wanita yang melangkah ke alam perkahwinan menjadi begitu menjengkelkan apabila diuruskan suami.

Mereka kekok kerana hanya terpaksa memandang dari jauh dan membantu secara minima. Namun inilah hakikatnya. Wanita perlu memberi peluang kepada sang suami untuk menunjukkan kemahiran yang mereka ada.

Beri Kepercayaan Pada Suami
Ahli psikologi terkemuka, Jay Carter menulis dalam sebuah artikelnya, wanita tidak boleh terlalu mengikut keinginan mereka dan memastikan semua perkara dalam keadaan baik dan sempurna seperti yang diinginkan mereka.

Katanya lagi, keadaan ini hanya akan merimaskan lelaki. Jadi berilah lelaki peluang kerana mereka juga serba tahu malah lebih bijak mengendalikan dalam pelbagai perkara. Lelaki nyata lebih relaks dan sedikit perlahan dalam melakukan kerja-kerja yang disuruh kerana mereka gemar melakukannya dalam waktu yang tenang dan santai.

Ajar Pasangan Peka
Memberi peluang kepada suami untuk melakukan pelbagai urusan rumah tangga juga membuka mata mereka supaya lebih peka dengan urusan di rumah.

Jika semua benda dilakukan secara sendiri, sedikit sebanyak anda sebenarnya sedang mengajar pasangan menjadi kurang peka. Mereka secara perlahan-lahan belajar penolakkan yang diciptakan oleh anda sendiri. Akhirnya mereka langsung tidak ambil tahu akan perihal urusan rumah tangga.

Lebih Bahagia Buat Bersama
Bukankah semua perkara yang dilakukan bersama ternyata lebih indah dan bahagia. Apa sahaja aktiviti harian atau kerja yang boleh dilakukan bersama, sebaiknya masukkanlah sekali suami anda dalam aktivitinya. Urusan yang dilakukan bersama membuatkan hubungan jadi makin serasi.

Rasa disayangi, dihargai dan sokongan yang kuat ketika sama-sama membuat keputusan memilih membuatkan hubungan tambah akrab.

Membeli barangan basah di pasar misalnya, memilih ikan atau sayur segar menjadikan anda mencapai matlamat yang sama ketika membeli. Bukankah ia mengukuhkan lagi hubungan rumah tangga? Malah komunikasi anda bersama juga makin mantap.

Bukan ‘Superwoman’
Perlu diingat bahawa anda bukan ‘superwoman’. Sebijak mana pun wanita, anda bukanlah sekuat dan hebat dalam mengendalikan semua perkara. Jika kereta anda mengalami kerosakan di tengah jalan, panggilan pertama yang anda lakukan adalah tentunya sang suami.

Walau dia tidak dapat membantu kerana sedang bekerja, biarkan dia tahu bahawa andalah orang pertama yang diharapkan dalam apa jua masalah. Jangan sesekali cuba perbaikinya sendiri. Jangan tukar bateri kereta sendiri sekalipun anda mampu melakukannya!

Tahukah Anda?
Kajian oleh Universal Networks International bersama rakan penyelidik Synovate terhadap wanita Malaysia mendapati, wanita yang pandai berdikari tergolong dalam 10 ciri wanita menarik, bijak serta penuh pesona. Namun usah berlebih-lebihan!

Biarlah anda bukan hanya cantik, menarik, bijak dan penuh pesona tetapi juga bahagia kerana mendahului suami dalam segala kerja. Buat bersama-sama, itulah kunci bahagia!


“Anak Kecil Menangis Lihat Ayah Dikafan.” Dulu Ditinggalkan Ibu Kini Ayah Dijemput Ilahi, Enam Beradik Hilang Tempat Bergantung

Kisah lelaki ini pernah tular sebelum ini apabila mengambil keputusan untuk menyerahkan empat daripada enam anak di bawah jagaannya kepada orang lain akibat tidak berkemampuan untuk menjaga mereka.

Di dalam perkongsian tersebut menyatakan arwah menghadapi masalah kesihatan yang menyebabkan tidak mampu bekerja selain perlu membesarkan semua anaknya selepas bercerai dengan isterinya dua tahun lalu.

Disebabkan itu, dia mengambil keputusan menyerahkan empat anaknya kepada rumah kebajikan demi masa depan mereka.

Ingat tak kisah sorang suami sakit dgn anak2 kecik yg kena tinggal isteri tu? Turns out rupanya abang kpd rakan setugas masa program Negeri Sembilan Beriktikaf.

Dia dah meninggal dunia.

Terbit air mata mengenangkan nasib anak2 dia.

He ones of our hse practitioner team. Pagi ni arwah dikebumikan. Moga Abang Bob ditempatkan dikalangan orang orang yg beriman. Segala jasa abang bob dan ilmu kepada student student yg Abang Bob bagi, dijadikan ganjaran pahala. Aminn

Terbaru, bapa kepada enam anak ini dilaporkan meninggal dunia selepas pulang dari mengerjakan umrah.

Berkumpullah anak-anak arwah Bro Bob Hse menatap saat terakhir wajah arwah ayahnya. 6 orang semuanya. Paling kecil setahun lebih. Dia menjerit nak ayah bila lihat ayahnya dikafankan. Maklumlah hidupnya dengan ayah nya. Dari kecil tak rasa kasih sayang seorang ibu. Bangun tidur ayah, merengek dekat ayah, merajuk tunggu ayah pujuk.

Semoga arwah abang saya diturunkan rahmat dan pengampunan buatnya. Allah humma aamiin.

Kamarul Sharizam Kamarudin, 40, disahkan meninggal dunia pada jam 5.05 petang sebaik tiba di hospital berkenaan untuk mendapatkan rawatan selepas mengadu tidak sihat.

Adiknya Mohd Zatullah, 27, berkata dia menjemput arwah yang baru pulang menunaikan umrah di Lapangan Terbang Antarabangsa Kuala Lumpur (KLIA), Sepang pada jam 2 petang.

“Ketika itu abang sudah kelihatan tidak sihat lalu saya terus bawanya ke HTJ untuk rawatan. Sebaik tiba di hospital, saya pimpin abang dan meletakkannya di atas kerusi roda.

“Namun, abang tiba-tiba rebah dan pegawai perubatan memberikan bantuan pernafasan kecemasan (CPR) kepadanya sebelum dia disahkan meninggal dunia,” katanya ketika dihubungi, di sini, hari ini.

Mohd Zatullah yang juga pengasas Pusat Jagaan Anak Yatim Walidaina, Seremban berkata, arwah abangnya menerima tajaan menunaikan umrah itu dan dia ke Tanah Suci bersama seorang rakan.

“Arwah amat gembira apabila dapat menunaikan umrah dan sepanjang arwah di sana, saya mengambil tanggungjawab menjaga enam anaknya yang berusia dua hingga 11 tahun.

“Saya tidak sangka dia akan ‘pergi’ selepas tiga jam pulang ke tanah air,” katanya yang turut memaklumkan jenazah selamat dikebumikan di Tanah Perkuburan Islam Forest Height, Senawang, jam 11 pagi tadi.


Wanita Ini Kongsi Nak Jimat Duit Untuk Bersihkan Rumah Termasuk Bilik Air. Guna Bahan Yang Murah Aje. Memang Superb!

Hujung minggu ni tentu, para ibu tentu sudah merancang untuk mengemas rumah.  Tapi sudah tentu nak kemas satu rumah memang makan masa. Sebenarnya, ada tips yang para ibu boleh cuba untuk mudahkan kerja, malah menjimatkan duit anda.

Tips² cuci rumah dgn cara yg paling ohsem utk mommy! ♡♡♡

1. Nak kilatkan lantai rumah sekilat²nya!
Pencuci lantai mix dgn cuka & air panas pastu mop lah lantai tu mcm biasa…

2. Nak bagi habuk tak senang lekat dekat perabot??
Lap perabot² pakai softener pakaian dgn kadar 1:10.. 1 penutup softener dgn 10 cawan air…air putihh yer…bukan air sirappp atau air kopi …???

3. Nak bagi rumah bau harum melekat²…mix softener dengan cuka then sprayy laa umah u olss macam pewangi jenama² terkenal tu…spray kat langsir²…dan sofa² jenis fabrik…bau wangi akan tahan lamaaaaaaa…

4. Nak cuci bilah kipas siling yang berhabuk, korunks boleh guna sarung bantal terpakai. Basahkan kemudian sarung bilah kipas tu. Tarik perlahan-lahan. Habuk tak berselerak & berterbangan. Semua masuk dalam sarung bantal tu. Cuci & lap bilah seterusnya.

5. Nak bersihkan lantai bilik air supaya berkilat. Senang sangat tau,campuran 3:1 (3 sudu baking soda + satu cawan air) siram campuran baking soda atas lantai, biarkan dalam 30 minit. Lepas tu sental & cuci macam biasa.

6. Oven yang kotor dengan percikan kotoran boleh dibersihkan dengan campuran soda bikarbonat + air. Campuran tersebut tuang kat tempat yg terkena kotoran. Biarkan sekejap. Lepas tu boleh kikis kotoran tebal & lap macam biasa dengan air bersih. Berkilattt youuu.

Okayyyy jom buattt sekaranggg….!!


“Patutlah Rasa Berdebar-Debar, Tak Sangka Petanda Anak & Menantu Akan Pergi Selamanya.” Suami Isteri Maut Rempuh Motosikal, Dua Beradik Yatim Piatu Sekelip Mata

Sukar diungkapkan dengan kata-kata apabila orang yang disayangi pergi buat selama-lamanya. Lebih memilukan apabila melihat wajah anak-anak yang masih kecil yang tidak mengetahui apa yang berlaku.

Namun siapa kita yang mampu menolak takdirNya. Demikian juga yang berlaku apabila pasangan suami isteri maut dalam kemalangan membabitkan tiga motosikal di lorong motosikal di Lebuhraya Persekutuan di Petaling Jaya, semalam.

Dalam kejadian jam 8.30 pagi, Muhammad Hamadi Zakaria dan isterinya, Nur Syuhadah Zaini, masing-masing berusia 31 tahun dipercayai dalam perjalanan ke tempat kerja.

Kejadian dipercayai berlaku apabila motosikal berkuasa tinggi Honda CBR 500R dinaiki pasangan ini tidak sempat mengelak dua motosikal bergesel di hadapannya sebelum terbabas dan melanggar penghadang jalan.

Mangsa gagal mengelak dua motosikal jenis Yamaha LC135 dan Suzuki Axelo yang bergesel di tengah jalan lorong motosikal berkenaan. Dua lagi penunggang motosikal yang parah dikejarkan ke Pusat Perubatan Universiti Malaya (PPUM) untuk menerima rawatan lanjut.  Mereka yang parah dikenali sebagai Mohd Saad Ismail, 45, dan Sainuddin Sukur, 51.

Menurut Fatimah Mohd Yatim, 60  ibu kepada Nur Syuhadah Zaini, pasangan ini juga telah mengambil cuti untuk menghantar ibu bapa mentua mereka mengerjakan haji.

“DIA dan suami mengambil cuti esok untuk menghantar ibu bapa mentuanya ke Kompleks TH (Tabung Haji) di Sepang, tak sangka hajat mereka itu tak kesampaian,” kata Fatimah Mohd Yatim,60.

“Saya terkejut apabila dihubungi polis menggunakan nombor telefon Hamadi mengatakan bahawa anak dan menantunya maut dalam kemalangan.

“Kali terakhir saya bertemu dengan Syuhadah adalah semalam ketika bersarapan pagi bersama dengannya, namun dia tidak menunjukkan sebarang perubahan,” katanya ketika ditemui di Pusat Perubatan Universiti Malaya (PPUM), Petaling Jaya semalam.

Menurutnya lagi, pasangan  itu tinggal di Seksyen 19 bersama dua anak perempuan mereka iaitu Hana Safiyyah, 6, dan Hani Safina, 2.

“Anak mereka seolah-olah faham dengan apa yang berlaku, namun masih dalam keadaan kebingungan.

“Patutlah perasaan saya berdebar-debar sejak daripada semalam dan tidak sangka sebenarnya itu adalah petanda dia dan menantu akan pergi selamanya,” katanya.

Sementara itu, Ibu kepada Muhammad Hamadi, Halimah Mohd Isa, 60-an, kelihatan sugul dan menitiskan air mata di surau manakala suaminya Zakaria Tajudin, 60-an, sesekali dilihat mengesat air mata.

Zakaria ketika ditemui berkata, segala yang terjadi itu adalah ketentuan Yang Maha Esa. Jelasnya, anak dan menantunya menaiki motosikal setiap hari ke tempat kerja.

“Terlalu sedih namun saya sekeluarga reda dengan kemalangan yang mengorbankan nyawa anak dan menantu.

“Saya dan isteri akan berangkat mengerjakan ibadah haji, esok (hari ini) dan kedua-dua mereka sudah merancang untuk menghantar kami ke Kompleks Tabung Haji (TH), namun takdir Allah SWT mengatasi segalanya,” katanya.

Jenazah pasangan ini dikebumikan bersebelahan di antara satu sama lain. Kira-kira 100 orang termasuk ahli keluarga, saudara mara serta kenalan kedua-dua pasangan berkenaan menghadiri upacara pengebumian itu.

Lebih menyayat hati, kedua-dua cahaya mata pasangan itu, Hana Safiyyah, 6 dan Hana Safina, turut hadir mengiringi jenazah kedua-dua insan tersayang mereka ke tanah perkuburan.

Anak kecil itu dipangku datuk serta ahli keluarga lain dan reaksi wajah mereka seolah-oleh mengerti bahawa tiada lagi tempat mengadu serta bermanja.


“Mak, Datanglah Ambil Adik & Abang Bawa Balik.” Rayu Mahu Bertemu Ibu Bapa Lepas Ditinggalkan, Air Mata Kerinduan Kembar Ni Undang Sebak!

Kisah malang pasangan kembar, Mohd  khairul Danish dan Mohd Khairul Danial, 11, itu diketahui menerusi rancangan Malaysia Hari Ini (MHI) di TV3, apabila mereka diundang sebagai tetamu jemputan.

Malah, kisah mereka turut dimuat naik oleh Dr Kamilin Jamilin di ruangan Facebooknya baru-baru ini.

Selepas bersama MHI di TV3 pagi tadi, saya bertemu dengan dua anak kembar ini Daniel dan Danish yang kebetulan slot mereka selepas saya.
Betapa anak kecil ini berusaha menahan air mata ketika berbicara.

Saya peluk mereka, pesan supaya rajin-rajin mengaji, insyaAllah jadi orang hebat suatu hari nanti.
Nabi kita pun kehilangan ibu ayah masa kecil lagi, tapi Nabi tetap berjuang sampai berbilion umat Islam kini.

Mereka berdua dijemput bersiaran langsung demi mencari ibu mereka yang tidak pernah mereka temui kerana telah meninggalkan mereka sejak kecil lagi.
Mereka juga langsung tidak mengenali siapa ayah kandung mereka kerana telah “hilang” sebelum mereka lahir melihat dunia.

Kini mereka di bawah jagaan rumah anak yatim Pertubuhan Dar Asnaf Al-Fateeh Al-Idrisiah, Ulu Yam Selangor bersama 20 anak bertuah lain yang juga telah kehilangan nikmat ibu ayah.

Sayu mendengar kisah mereka di sana yang masih lagi bertatih untuk belajar membaca al-Quran dan belajar mengharungi hidup tanpa bimbingan dan senyuman orang tua kandung yang dirindui.
Masing-masing ada masalah besar dan masalah sosial yang berpunca dari keluarga.

InsyaAllah kalau ada kesempatan, saya bercadang untuk ke sana bersama anak-anak didik saya bagi memberi semangat anak-anak di sana mendekati al-Quran.

Buat mereka yang masih memiliki insan bergelar ibu ayah…

Hargailah nikmat ini yang terbesar di dunia.
Dampingilah mereka sehingga mereka memejamkan mata meninggalkan dunia yang fana.
Luangkanlah masa berbuka bersama mereka di kala detik paling bahagia buat mukmin yang berpuasa.
Bersabarlah dengan mereka selagi hayat masih ada, kerana tiada kesabaran yang lebih mulia dari bersabar dengan orang tua.

Buat ibu pada Daniel dan Danish bernama Siti Norazimah binti Mohd Mazlan…

Jika anda membaca coretan ini atau ada melihat buah hati kembar ini di kaca TV siang tadi, kembalilah pada mereka.
Rangkullah mereka selagi mereka masih bernyawa, merindui dan mengingati anda.
Kelak anak-anak ini yang akan mendoakanmu dan menjadi sahammu tatkala anda bertemu dengan Tuhan-Mu.

Moga Allah mempertemukan mereka.

-Dr. Kamilin Jamilin-

Difahamkan, kali terakhir mereka berjumpa dengan ibu kandung ketika mereka berusia 9 tahun, manakala bapa mereka telah menghilangkan diri sebelum mereka dilahirkan lagi.

Lebih memilukan, pengacara tersebut telah meminta dua beradik itu memberikan pesanan kepada ibu kandung mereka, namun belum sempat mulut berbicara dilihat air mata kanak-kanak itu telah terlebih dahulu mengalir.

Mungkin sudah begitu lama memendam rindu, pasangan kembar tersebut tidak dapat menahan sebak mengenangkan ibu mereka yang sentiasa dinantikan tanpa jemu.

Itulah ucapan kembar tersebut sehingga membuatkan suasana di studio menjadi pilu dan dapat dilihat salah seorang pengacara tidak dapat menahan air mata selepas mendengar kata-kata dua beradik tersebut.

Di akhir rancangan, mereka sempat menitipkan doa buat kesejahteraan ibu yang cukup dirindui, semoga dua beradik ini dikurniakan masa depan yang cerah dan dapat disatukan semula dengan kedua orang tua mereka.


Teknik Bersihkan Wajah Wanita Korea Memang Berbeza, Patutlah Kulitnya Mulus!

Itu hakikat yang kita kena terima. Mengapa? Pemakanan masyarakat Korea yang bersifat panggang dan rebus juga ditambah dengan deretan sayuran yang diamalkan mereka menjadi penyebab kepada persoalan kulit cantik ini. Minyak? Jauh sekali diamalkan oleh mereka. Itulah rahsia yang diamalkan mereka.

Tidak hanya disitu, yang kita semua perlu tahu, wanita Korea yang mengamalkan cucian muka yang berbeza dengan cara kita. Bagaimana? Salah satu caranya adalah dengan melakukan teknik ‘double cleansing.’

Cucian ‘double cleansing’ sebenarnya paling sesuai dilakukan oleh mereka yang mengenakan solekan tebal ke tempat kerja. Dan inilah yang diamalkan oleh wanita Korea setiap kali mencuci muka.

Bagaimana teknik double cleansing yang mereka lakukan?

#Langkah 1

Apa yang diperlukan adalah dua jenis pencuci muka iaitu dari jenis minyak atau ‘oil cleansing’ dan juga pencuci muka biasa atau ‘liqiud cleansing’. Soal jenama dan produk bergantunglah kepada jenis kulit muka anda dan kesesuaian anda menggunakannya. Jika suka dan kena dengan kulit, pakai saja.

Apa yang anda perlu tahu, mencuci dengan pencuci jenis minyak atau ‘oil cleansing’ ini bertindak untuk menanggalkan segala sisa solekan dan kotoran pada kulit wajah.

# Langkah 2

Kemudian basuh muka bersih dan cuci semula sekali lagi dengan pencuci muka biasa yang berbuih. Inilah yang diamalkan oleh wanita Korea. Bagi mereka, mencuci dengan dua kaedah dan jenis pencuci ini membantu kulit lebih sihat dan licin. Dan inilah yang dilakukan oleh semua wanita di sana tanpa merasa ia satu pembaziran. Apabila ini sudah menjadi kebiasaan mungkin ia tidak lagi dianggap pelik!

Yang anda perlu tahu, pencuci muka biasa jenis ‘liquid cleansing’ tidak kira samada jenis, krim atau apa sahaja, dikhaskan khusus untuk mencuci lebih dalam. Inilah langkah terakhir dalam proses membersih. Satu lagi yang anda perlu tahu, cucian kali kedua ini juga khusus untuk membasmi bakteria, kulit mati dan kotoran yang tertinggal.

Jadi tak salah kalau kita pun mencuba guna kaedah ini untuk pastikan kulit lebih terjaga dan bersih daripada sisa kotoran. Mana tahu cara ni buat kita pun tampil cantik dan kulit mulus macam mereka. Jom cuba sama-sama!


“I Am Sorry.” Masukkan Putik Bunga Dalam Hidung, Comelnya Cara Alisa Minta Maaf Buat Ramai Terhibur!

Ibu bapa mana yang tak cemas bila berlaku insiden tak diingini ke atas anak kecil mereka. Demikian juga situasi yang dialami Hanis Zalikha baru-baru ini.

Dalam satu perkongsian, Hanis berkongsi kisah anak perempuannya Alisa memasukkan putik bunga ke dalam hidung.

Cerita hari tu. Masa tengah bukak bungkusan hamper, tiba-tiba Alisa tunjuk hidung and kata sakit sakit! Mommy pandang ke lantai berderai putik-putik bunga dari bungkusan tu. Menjerit Mommy “Alisa did you put this in your nose?!”

dia pun menjerit jugak “I AM SORRY MOMMY”. Ahahahaha tiba-tiba cakap sorry ni, betul lah tu. Check mata kasar memang clear je lubang hidung dia tu.

Menurut Hanis lagi, Alisa mengambil putik bunga daripada bungkusan hamper yang dibukanya sebelum itu. Mujurlah suaminya, hairul Azreen ada membeli kelengkapan untuk waktu kecemasan .

Selepas memeriksa sendiri, pasangan ini kemudiannya membawa Alisa ke hospital untuk mendapatkan rawatan.

Nasib baik Daddy rajin beli gadget2 untuk check telinga lah apa lah. Berguna time cemas. Terus ke emergency dan keluarkan putik bunga tersebut. Terima kasih doktor 😅

Rata-rata selebriti dan warganet berkongsi rasa bimbang dan tak kurang yang berkongsi pengalaman yang sama.


Lelaki Separuh Abad Terpaksa Cabut Semua Gigi Gara-Gara Terima Rawatan Doktor Gigi Palsu!

Demi dapatkan rawatan yang pantas dan murah, ada yang sangggup mengambil jalan mudah dengan membuat rawatan dari Doktor Palsu yang wujud di sosial media masa kini.

Macam-macam rawatan yang ada, antaranya berkaitan dengan wajah iaitu kecantikan pada kening, bulu mata, pendakap gigi dan terkini, gigi palsu!

Selalunya anak muda yang mudah terpengaruh dengan doktor palsu ni kan? Sekarang ni bukan takat anak-anak, mak atau ayah anak-anak pula yang menjadi mangsa. Perkara itu telah didedahkan oleh doktor gigi, Dr Arif menerusi laman Twitter mililknya.

Mari ikuti perkongsiannya di bawah ini.

Seorang lelaki berusia 52 tahun datang ke klinik untuk cabutan. Katanya gigi dah goyang sangat kalau makan sakit.

Apabila diperiksa, aku nampak sesuatu yang janggal.

“Encik, gigi palsu ini buat di mana?”

“Oh, saya buat di ‘swasta’ dekat KL,”

“Swasta? Swasta mana? Apa nama kliniknya?”

“Err…entahlah dr”

Aku dah rasa semacam.

“Encik, dr tu buat di klinik atau sekadar di hotel, rumah atau bilik?”

“Oh haaa dekat hotel!”

Ya Salam! Sah ini doktor gigi palsu!

Terkejut aku tengok keadaan gigi pesakit ini. Ingatkan pendakap gigi & veneer saja ada palsu, rupa-rupanya gigi palsu (denture) pun ada yang palsu?!

“Berapa encik pasang macam ni?”

“RM500 saja dr….”

Mengucap panjang aku. Satu klinik dengar. Pembantu aku dah geleng kepala.

“Kenapa encik pasang dan dah berapa lama pasang?”

“Saya pasang sejak 2 tahun lepas sebab nak berkahwin. Seganlah takde gigi. Bila dapat tawaran murah begini saya sambar terus”.

Sayang, disebabkan mengambil jalan pintas gigi lelaki ini terpaksa dicabut semua, atas dan bawah. Tak dapat diselamatkan sebab denture yang dia pakai langsung tak ada kualiti. Tak mengembalikan fungsi asal dan gigitan gigi. Sudahlah ikat dawai sana sini.

Pengajarannya

1. Jaga gigi dari awal lagi. Jangan dah terhantuk baru nak terngadah.
2. Buat pemeriksaan berkala. Sediakan payung sebelum hujan. Kalau ada masalah sekurang-kurangnya boleh cegah awal.
3. Jangan percaya doktor gigi yang buat tawaran di hotel/rumah/bilik.

Gigi palsu dekat kerajaan yang penuh atas dan bawah baru RM100.

Kalau yang separa penuh tak sampai RM100 pun huwaaaa.

Kalau ada jumpa mana-mana doktor gigi palsu atau mereka yang memberikan perkhidmatan pergigian selain di klinik gigi, segera laporkan ke sini!

“Demi Jodoh, Aku Relakan”


Baru Tahu Ada Ubat Yang Tidak Membatalkan Puasa. Ini Penerangan Dari Dr SamHan

Sepanjang bulan puasa ini, ramai diantara kita yang terpaksa ponteng puasa bila terikat dengan ubatan dalam melalui proses penyembuhan.

Namun baru-baru ini, Dr Samhan telah berkongsikan mengenai ubatan yang tidak membatalkan puasa namun bergantung pada jenis ubatan yang perlu anda ambil.

Ada ubat yang perlu dimakan, dicucuk atau disapu pada waktu pagi tetapi risau pula kalau ada jenis ubat yang boleh membatalkan puasa tanpa kita sedari.

Semoga perkongsian ini dapat menjelaskan segala persoalan yang mungkin ramai tidak tahu.

Hari ini saya akan terangkan :

– Ubat yang batalkan puasa
– Ubat yang tak batalkan puasa
– Prosedur yang tak batalkan puasa

1. Ubat yang BOLEH BATAL puasa:

– Ubat biji.

– Ubat minum.

– Pesari (ubat masuk ke dalam vagina).

– Ubat masuk bontot (iaitu supositori dan enema).

2. Ubat yang TAK BATAL puasa:

– Ubat letak bawah lidah (dengan syarat: LETAK bawah lidah, BUKAN ditelan).

– Ubat cucuk insulin.

– Ubat titis mata, telinga dan cuci telinga (ear wash).

– Ubat sapu macam krim dan losyen.

– Ubat kumur (dengan syarat: kumur-kumur sahaja, BUKAN ditelan).

– Ubat sembur atau pancit hidung (dengan syarat: ia TAK disedut).

– Ubat bius setempat atau separuh.

– Menggunakan ubat titik hidung, spray hidung atau inhaler (untuk asthma).

3. Prosedur yang TAK BATAL puasa

– Haemodialisis atau peritoneal dialysis.

– Mengambil darah untuk pemeriksaan.

– Memasukkan alat urethroscope ataupun ubatan melalui saluran kencing ataupun irigasi pundi kencing.

– Injeksi(cucuk) melalui kulit, kedalam otot (intramuscular), sendi (intraarticular), kedalam pembuluh darah (intravenous) kecuali jika bahan yang dicucuk itu mempunyai zat.

– Menderma atau menerima darah.

– Menerima oksigen atau gas untuk bius.

– Menerima semua bahan yang diserap kedalam badan melalui kulit, seperti krim sapuan, minyak dan sebagainya.

– Memasukkan ovules kedalam kemaluan wanita(vagina), cuci vagina, memasukkan alat speculum kedalam vagina, atau memasukkan jari (oleh doktor/bidan) untuk pemeriksaan (contoh periksa jalan untuk bersalin).

– Memasukkan tiub (catheter) untuk pemeriksaan.

– Memasukkan tiub melalui mulut atau dubur (Endoscopy) untuk pemeriksaan (diagnostic) atau rawatan (intervention).

– Mencuci mulut, kumur-kumur, spray mulut, dengan syarat ia tidak ditelan.

– Pemeriksaan dalam rahim (Hysteroscopy) atau memasukkan alat dalam rahim (intrauterine device).

– Menggerudi, mencabut, mencuci gigi, menggunakan miswak (kayu sugi), dengan syarat ia tidak ditelan.

– Mengambil sel dari hati atau organ lain (Biopsy).

– Injeksi pada dubur, pemeriksaan dubur (anoscopes) ataupun pemeriksaan dubur menggunakan jari.

– Pembedahan yang memerlukan bius penuh (general anaesthesia).

Tolong sebarkan pada orang lain sebab masih ramai yang keliru.

[TIPS]


Mesti Tahu 6 Fakta Tentang Bercuti Yang Pasangan Kita Wajib Tahu

Salah satu kebaikan bercuti bersama keluarga ialah merapatkan hubungan kekeluargaan. Setelah sibuk bekerja sepanjang tahun, merehatkan minda dengan melancong pastinya sesuatu yang anda nanti-nantikan.

1. Kajian daripada American Psychological Association merumuskan bahawa bercuti ni menurunkan stres kerana bercuti ni membuatkan kita jauh daripada persekitaran yang mengingatkan otak kita kepada stres dan rasa cemas

2. Wanita yang bercuti sekali dalam 6 tahun mempunyai 8 kali ganda keberangkalian untuk terkena penyakit jantung berbanding wanita yang bercuti sekurang kurangnya 2 kali setahun

3. Satu kajian mengatakan seseorang yang bercuti lebih daripada 10 hari mempunyai kebarangkalian 2 kali ganda untuk mendapat bonus dan kenaikan gaji kerana prestasi kerja mereka lebih baik

4. Bercuti mampu menguatkan kembali ’emotional bonding’ sesama pasangan dan anak anak yang makin hari makin pudar dan lemah akibat kesibukan bekerja

5. Bercuti di tempat yang mempunyai elemen alam dan semulajadi mampu mengurangkan kesan ‘nature-deficit disorder’ pada anak anak, sebuah keadaan di mana anak kita jadi kurang gembira dan mengalami bermacam masalah dalaman akibat daripada kurang hubungan dengan alam semulajadi

6. Kajian daripada Netherlands ke atas 974 orang mengatakan merancang untuk bercuti sahaja pun dah boleh membuatkan seseorang itu bahagia walaupun belum pergi bercuti.

Jadi merancang la bercuti daripada sekarang kerana ianya mempunyai ‘mood-boosting effect’ pada diri kita. Fuh! Rancang pun dah bahagiaa!

Sebarkan info dan ilmu ni pada pasangan masing masing sekarang juga.

p/s : Nak pasangan bawa bercuti secepatnya tak? Cuba tag pasangan masing masing di bahagian komen sekarang juga dan lihat kesannya sendiri nanti 😊

#pulauredang
#grouplelakisoleh


Luahan Ustaz Uruskan Jenazah Ke 4 Mangsa Banjir Kepala Air Gunung Jerai Kedah Undang Sebak.

Rabu lalu kita digemparkan dengan tragedi  kepala air di Gunung Jerai. Ia telah membawa kemusnahan harta benda yang tidak terhitung jumlahnya kepada penduduk di beberapa buah kampung yang terlibat.

Lebih menyedihkan telah meragut nyawa. 4 mangsa terkorban di 4 lokasi berbeza.

Dalam pada itu  perkongsian seorang lelaki yang menguruskan jenazah mangsa ke 4, meruntun jiwa.

Syahid lemas banjir semalam.

Jenazah ke4 mangsa banjir semalam ditemui tengah hari tadi. Arwah lebih muda dari saya. 28 tahun dan ada 2 anak kecil.

Mangsa sedang buat pondok riadah di Titi Hayun. ketika muntahan kepala air turun mungkin mangsa tidak sempat untuk melarikan diri. Takdir Allah menetapkan beliau mendapat syahid asbab mati lemas. sedih dan sayu saat melihat susuk tubuh jenazah yg bnyk luka yg teruk. pasti sakit terkena pokok2 dan sampah sebelum terpisah jasad dan roh.

harini sempat makan nasi lemak ja pagi tadi. berulang alik tapi rasa berbaloi sangat sebab belajar banyak benda.

malam ni bertemankan jenazah iring ke pusat pengebumian jenazah di Masjid Kampung titi teras di kaki gunung jerai.

Damailah buat kamu disana Assyahid Mohd Faizal bin Mohd Zohir. saya tak pernah bertemu kamu saat kamu hidup hanya mampu khidmat saat kamu dah terpisah antara roh dan jasad. mudah2an di akhirat kamu pandanglah saya ya.

Jenazah Assyahid Mohd Faizal bin mohd zohir di kebumikan di Tapak perkuburan masjid titi teras kaki gunung jerai. Allahyarham 28 tahun meninggalkan 2 org anak lelaki.

Sementara itu menerusi komen kelihatan salah seorang saudara arwah mengucapkan terima kasih atas bakti menguruskan jenazah cucu saudaranya. Katanya tidak dapat pulang akibat pandemik.

”Arwah seorang yang sangat baik tak banyak bicara  selalu senyum..”- Nenek saudara

Dalam pada itu wargenet mengucapkan takziah kepada keluarga arwah.

Sumber: Muhammad Yaakub

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Bila Jadi Mak, Lebih Hargai Setiap Benda Dalam Kehidupan,”- Mawar Rashid Kongsi Rasa Bergelar Ibu.

Apabila bergelar ibu, sudah pasti cara hidup berubah. Begitulah yang dialami oleh pelakon Mawar Rashid yang telah bergelar ibu sejak lima bulan lalu.

Malah menerusi dari perkongsiannya, mengenai erti bahagia apabila bergelar ibu setelah mempunyai keluarga sendiri begitu inspirasi.

Kembali mengimbas detik indah, Mawar dan suaminya, Raden Ahmad Faizal Yaakob bernikah pada 9 November 2017 di Hotel Royale Chulan, Kuala Lumpur.

Sumber: Instagram Mawar Rashid


“Macam Movie Set, Sangat Cantik!” Deko Halaman Rumah Penyejuk Mata Yang ‘Perfect’.

Inilah yang dikatakan rumahku syurgaku! Kediaman yang selesa tidak semestinya kena mewah tapi perlu ada aura yang membuatkan jiwa tenang. Rumah yang bersih, kemas dan sempurna susun aturnya pastinya idaman semua orang. Apa yang pasti, kebahagiaan sesebuah keluarga itu bermula dari rumah.

Melihat kepada deko halaman luar yang dikongsi oleh saudara Yuslan Ibrahim cukup membuatkan sesiapa yang lihatnya pasti tertawan. Pastinya pemiliknya seorang pembersih dan sukakan ketenangan.

Beliau menggelarkan ruang tersebut sebagai mini garden untuk meluangkan masa santai bersama keluarga. Apa menarik, pasu bunga yang berwarna putih disusun dengan kemas dengan kehijauan pokok yang merimbun memberi suntikan eleman urban. Sementara meja kecil diletakkan di tengah pada sebagai ruang makan santai seisi keluarga. Buaian gantung ditengah ruang turut mencuri tumpuan. Manakala pokok kecil disusun di rak bertingkat dan carpet tiruan menjadikan pelengkap ruang ini bagaikan set movie yang cantik dan perfect!

Ikuti perkongsian ini

Alhamdulilah inilah my tiny garden kat porch rumah. Berumur lebih kurang 5 bulan, memandangkan saya ada study sikit tentang jenis indoor plant yang lasak, alhamdulilah pokok-pokok yang saya tanam takde masalah sangat. Yang penting siram dan pembajaan yang konsisten.

RUANG SANTAI KELUARGA

Sekarang saya serahkan pada anak untuk penyiraman dan maintenance. Diorang pun seronok, sambil melatih agar diorang lebih berdisiplin. Dok rumah kan, jadi kena bagi kerja sikit. Sekarang port ni kami anak beranak jadikan tempat pdp harian, tempat brekfast dan bermacam lagilah.

INSPIRASI!

Ramai warganet memberi pujian deko halaman yang cantik ini.

Semoga menjadi inspirasi buat mereka yang merancang memiliki mini garden untuk bersantai bersama keluarga.


Ini Namanya Saling Melengkapi. Netizen Puji Suami Mawar Rashid Imamkan Majlis Doa Selamat Cahayamata Pertama!

Pastinya setiap pasangan yang berkahwin, tidak sabar menantikan kelahiran cahayamata yang pertama. Anak-anak adalah harta yang tidak ternilai kurniaan Ilahi kepada pasangan suami isteri sebagai penyeti dalam rumah tangga.  Begitu juga dengan pasangan selebriti ini, Mawar Rashid dan suaminya Raf Yaakob yang sedang menghitung hari menantikan kehadiran permata hati pertama.

Menerusi muat naik video di instagramnya, Raf Yaakob memaparkan majlis doa selamat bagi menanti kelahiran anak pertamanya.

Lebih manis, video ini tanpa disangka telah menarik rasa kekaguman daripada netizen yang memuji sikap suami Mawar Rashid yang menjad imam untuk majlis doa selamat itu.

Family goals

Sejuk perut Mawar, ayahnya buat majlis doa selamat

Beruntung Mawar cinta hati yang sendiri imamkan

Ini namanya family goals. Lengkap melengkapi antara pasangan.


Status Anak Luar Nikah- Bagaimana Kaedah Terbaik Untuk Berterus Terang Tentang Status Mereka?

Perihal anak luar nikah ini adalah amat sensitif. Ia bukan suatu yang boleh diambil ringan dan dibuka pekungnya semudah ABC.

Adakalanya berdiam dan tidak memberitahu adalah lebih baik. Oleh itu jika perlu memberitahu, maka buatlah ‘Seperti menarik rambut dari tepung, tepung tidak berserak, rambut tidak putus.’

Ibu Rose merupakan Trainer Nuero Semantic-NLP yang Bertauliah. Beliau juga seorang yang berpengalaman luas di dalam bidang ‘Pembangunan Modal Insan’ (Human Capital Development). Ikuti penerangan Ibu Rose tentang isu ini.

Untuk memberitahu hal sebenar; perlu dipertimbangankan kebolehan anak itu untuk ‘handle’ berita berat sebegini.

Bila kita membuka sesuatu yang merupakan Aib, apakah hukumnya? Ya, ibu bapa anak itu telah terlanjur dan bersalah. Namun, perlukah anak itu memikul stigma itu SEPANJANG HAYAT DAN KETURUNANNYA.

Fikirlah baik-baik sebelum bertindak membuka suatu rahsia yang berat ini kepada seorang individu. Apa yang boleh dielak, elakkanlah. Fahami mendalam hukum-hakam Agama dan JANGAN menggunakan Agama untuk kepuasan diri. Hanya Allah yang layak mengadili.

Dan bagi ibu bapa yang telah bertaubat, kuatkan insaf dan bermohon kepada Allah untuk jalan terbaik diberi.

Bagi yang belum, fahamilah inilah sebab Allah melarang perzinaan. Yang memikul adalah anak itu.
 Waktu yang kita tahu, tidak ada jalan lain kecuali untuk berterus terang. Namun, satu perkara yang boleh memudahkan dan menggurangkan pergeseran bila rahsia ini perlu diberitahu; jalinkan perhubungan yang rapat dengan anak itu; dan beri dia merasakan dia bukan yang bersalah di sini. Nyatakan kesalan berat hati ibu bapa yang bersalah itu. Dan ingatkan bahawa, di sisi Allah dia bersih dan tidak hina. Perbuatan ibu bapa itu yang hina. Dan ibu bapa juga telah bertaubat nasuha.

Jika anak itu adalah anak luar nikah kerana ibunya mangsa rogol, maka sangat penting si anak merasakan kasih sayang si ibu dan ahli keluarga yang lain. Bila ini berlaku, kesedihannya mungkin kurang sedikit. Namun, janganlah ingat anak itu tidak akan sedih langsung.

Fahami juga reaksi sedih itu berbeza-beza. Ada yang terus marah. Ada yang memendam rasa. Ada yang menyalah ibu bapa dan mungkin lari dari keluarga. Ada yang akan menerima dengan baik. Apa sahaja reaksi mereka terimalah dengan hati terbuka dan banyak berdoa kepada yang berkuasa. Minta ditenangkan hati semua yang terlibat.

Orang yang paling dikasihi dan dipercayai oleh anak itu dan orang yang pandai menyusun kata dan bercakap dengan penuh berhemah dan kasih-sayang.
 Belajarlah komunikasi berkesan. Sebab kaedah ini bukan suatu yang boleh diberi sekadar tips sahaja. Komunikasi berkesan ini adalah skil yang semua orang perlu belajar dan miliki. Ianya juga boleh dipelajari.
 Yang penting jangan sekadar belajar tips; tapi belajarlah sungguh-sungguh dari mereka yang bertauliah.

Satu idea yang boleh Ibu kongsikan adalah; bila mahu berterus terang itu, ‘state’ atau keadaan diri kita mestilah tenang dan penuh rasa simpati. Bila kita tenang, maka lebih mudah kita berkomunikasi dengan lebih berkesan dan hati ke hati.
 Namun, belajarlah betul-betul ilmu komunikasi ni. Banyak masalah wujud kerana ‘broken communication’.

Jika kita telah bersalah kerana keterlanjuran, bertaubat dan berazam untuk tidak menggulangi. Walaupun sudah berkahwin, zina bukan suatu yang boleh dihampiri. Jagalah aurat pergaulan. Jangan bersama dengan orang yang bukan muhrim kita di tempat yang sunyi. Kerana ternyata akan ada yang ketiga, iaitu syaitan yang telah berjanji mahu menyesatkan cucu-cicit Adam a.s.
 ‘Office Affairs’, adalah suatu yang sering berlaku dan melibatkan mereka yang telah berumah-tangga juga. Elakkan.

InsyaAllah ini boleh dilakukan dengan menjaga aurat pergaulan dan berpegang dengan Tali Allah.

Allah tidak kata, jangan berzina sahaja. Allah kata jangan MENGHAMPIRInya pun tak boleh.

Ibu lebih tujukan penerangan ini dari sudut Agama Islam; sebab dalam Agama Islam, kita ada hukum mengenai anak luar nikah ini. Untuk agama lain, Ibu kurang pasti. Namun, jika di barat, anak luar nikah ini adalah suatu kebiasaan. Masyarakat di sana menerimanya seperti biasa sahaja. Bagi Ibu ini bukan suatu contoh yang patut kita ambil.

Seperkara lagi, Ibu ingin ingatkan; janganlah dihina anak-anak luar nikah ini. Ingat dan insaflah bahawa kesalahan itu bukan kesalahan mereka. Kewujudan mereka tetap bersih dan indah dimata Allah. Yang tersilap adalah ibu bapa mereka dan ramai diantara mereka telah bertaubat. Oleh itu bagi yang melihat, jangan sekali menjuih mulut dan menghina walaupun di dalam hati. Kerana dikuatiri akan jatuh ke hidung sendiri.

Ingatlah bahawa yang salah dan tidak baik itu adalah perbuatan berzina itu. Jika yang melakukan telah bertaubat, siapa kita untuk menghukum lagi?

Semoga hati kita senantiasa insaf akan pengajaran dariNya.


Rupanya Ini Tujuh Sebab Bonding Ayah Dengan Anak Penting

Bak kata perpatah, kasih ayah sepanjang masa inilah yang membuatkan anak-anak manja dengan ayahnya. Tidak kira lelaki atau perempuan, mesti ada yang ‘melekat’ aje dengan ayahnya.

Manfaat masa sepenuhnya bersama anak

Selalu kalau berjalan dekat shopping mall atau pasar malam annur rania mesti nak berdukung.

Allahu, berat annur rania ni bukan sikit-sikit. Dekat 20 kilogram juga. Cukup sejam begini boleh patah pinggang di buatnya.

Tapi bila di fikir balik, bukan senang pinggang nak patah.

Tapi kalau tak dukung bonding ayah-anak boleh patah senang-senang je.

Bagi saya rania bukan saja saja nak mengada berdukung tapi sebenarnya dia masih tak boleh “move on”

Tak boleh move on dari melekat kat badan papa dia, hirup bau papa dia, bergurau senda dengan papa dia dan itu sahaja cara untuk dia duduk diam.

Kalau di biar jalan sendiri satu mall tu dia boleh tawaf.

Lagipun bonding ayah anak yang kuat ni banyak manfaatnya. Antaranya:

Manfaat bonding ayah dan anak

1 – Hubungan jadi semakin rapat kalau bonding kuat. Bila hubungan rapat mudah anak nak terima teguran nanti.

2 – Menurut kajian anak yang kuat bonding dengan ayah ni akan tinggi self-esteem dan self-confidence dia. Anak tak mudah mengikut pengaruh buruk bila dah besar nanti.

3 – Bila kurang rapat ayah dan anak, anak berkemungkinan tinggi akan jadi agresif sebab terlalu dahaga perhatian dari ayah. Anak jadi kuat tantrum, marah sesuka hati, cakap kasar dan kuat.

4 – Anak yang rapat dengan ayah ni tinggi adab nya. Itu kalau ayah ajar adab yang betul la, sebab anak tiru bulat-bulat apa yang dia lihat ayahnya buat.

5 – Anak akan anggap ayah sebagai “kawan baik” lebih daripada dia utamakan kawan sebaya. Sebarang masalah ayah jadi tempat mengadu pertama. Ini yang terbaik

6 – Anak yang kuat bonding dengan ayah ni ada kemahiran sosial yang bagus. Boleh berkomunikasi dengan baik sama ada dengan rakan sebaya atau orang lebih tua.

7 – Akhir sekali anak yang cukup perhatian dan rasa di sayangi dari ayah akan pandai memilih kawan yang berkualiti berbanding anak yang kurang perhatian akan suka berkawan dengan rakan yang bermasalah.

Masa berlalu dengan pantas. Tahu tahu anak dah besar panjang. Sampai satu masa nanti bukan setakat dukung nak peluk pun dia dah rasa malu.

Oleh itu, manfaatkan la masa yang ada ni sebaik mungkin kerana masa sentiasa akan cemburu dengan kita.

Wallahu A’lam,


Tuduh Fasha Sandha Lakukan Pembedahan Bariatrik? Wanita Ini Tampil Mohon Maaf Atas Dakwaan Melulu

Penampilan pelakon terkenal, Fasha Sandha yang langsing selepas mengamalkan gaya hidup sihat menjadi bualan ramai.

Menurutnya, dia kehilangan 10 kg selepas mengamalkan pemakanan yang seimbang serta aktiviti sihat.

Ramai yang terinspirasi dengan penampilanya itu persis anak dara dan menjadikan ia sebagai semangat untuk menurunkan berat badan.

Namun dalam pada itu, ada cerita-cerita kurang baik yang didengari. Seorang wanita telah mendakwa aktres itu melakukan pembedahan bariatrik untuk mengurangkan berat badan.

Fasha dengan tegas telah meminta wanita berkenaan memohon maaf atas dakwa yang terang-terang adalah fitnah yang boleh menjatuhkan reputasinya sebagai artis.

Bagaimanapun, pelakon ini telah menerima permohonan maaf daripada wanita berkenaan dan berharap ia menjadi pengajaran buat pengguna media sosial lain sebelum membuat sebarang tuduhan di media sosial.

“Selepas tiga jam, permohonan maaf terbuka. Saya maafkan hanya untuk kali ini dan semoga dapat dijadikan iktibar.

“Agak tidak berlaku pada orang lain, terhadap artis lain juga. Dapatkan fakta sahih sebelum komen,” katanya.

Fasha berkongsi perkara itu menerusi hantaran di Instagram miliknya yang turut memaparkan permohonan maaf daripada wanita berkenaan.

Dalam permohonan maaf yang dibuat, wanita berkenaan mengakui kesalahannya sekali gus berjanji tidak akan mengulangi perbuatan itu lagi.

“Saya ingin memohon maaf kerana telah menyebarkan komen yang tidak pasti benar dan sahih tanpa usul periksa.

“Saya tidak selidik perkara sebenar sebelum menyebarkan komen ini. Saya mohon maaf dan tidak akan mengulanginya,” katanya.

Sementara itu, Fasha berkata, dia berharap orang lain tidak akan menyalahgunakan media sosial kerana negara mempunyai undang-undang.

“Jangan sesekali menyalahgunakan media sosial. Negara ada undang-undang.

“Saya tidak akan menjawab apa-apa lagi tentang isu ini kerana saya sudah pun maafkan dia,” jelasnya.


“Saya Sebagai Lelaki Pun Malu…”- Dr Say Lepas Marah Pada Suami Yang Berkira Dengan Isteri!

Suami sepatutnya bertanggungjawab memberi nafkah buat isteri dan anak-anak  dalam perbelanjaan harian dan keperluan mereka. Namun bila sikap suami terlalu berkira kadangkala begitu menjengkelkan insan di sekelilingnya. Lebih-lebih lagi jika seorang suami bersifat kedekut terhadap isteri dan anak-anak mereka.

Sebagai lelaki dia turut terasa malu membaca message lelaki yang berkira dengan isteri.

Topik : Apa Ke Jadah?

Bila sy terbaca whatsapp conversation ni kat ig story bini sy semalam, my 1st reaction was “b**i ape suami perangai cmni?” terus saya tanya bini “kawan u yang mana nasib malang ni?”. Bini reply saying dia SS dari facebook & diberinya link post fb tu kepada saya. Bila saya baca komen-komen pada post tu, terduduk saya dibuatnya.

Suami kalau tak berpendapatan tinggi, simple, bagilah duit poket mingguan tak tinggi sebab isteri kita tahu je how to manage apa yg diberi. Satu lagi, kalau kita berpendapatan lebih rendah daripada isteri kita, JANGAN SESEKALI CULAS TANGGUNGJAWAB kita memberi nafkah kepada mereka.

Kalau kita rasa rendah diri bini earn more than kita, compensatelah by doing more work at home. Ini tidak, goyang telur pastu perli2 bini bergaji lagi tinggi, anjay. Saya sebagai lelaki pun malu baca message lelaki berkira macam ni.

Baca artikel menarik lain di sini:

Satu lagi kena ingat, pemberi rezeki yang mutlak adalah Allah SWT tapi antara sebab rezeki diluaskan oleh Allah SWT adalah jika kita sentiasa berlaku baik dengan isteri. Terus terang cerita saya takkan earn whatever im earning, living the life im living, achieve whatever i have achieved if not because of my wife.

Jadi kepada suami luar sana, kalau kita rasa “apasal aku asyik sempit eh?”, “apasal hidup aku macam tak tenteram eh?”, “apasal duit salu tak cukup eh?” selain check hubungan kita dengan Dia, check juga hubungan kita dengan isteri.

Last note, kalau ko tahu ko takleh commit to marriage, takleh commit being a husband, berkira tak tentu hala, stay single dan jangan rosakkan wanita di luar sana, bebal.


“Dulu Ayah Bawa Teksi Besarkan Kami 7 Beradik.” DS Shahida Imbau Kenangan Bersama Ibu Bapa

Jasa dan pengorbanan ibu bapa dalam membesarkan anak-anak tidak ternilai dengan wang ringgit mahupun harta benda.

Isteri kepada jutawan kosmetik Datuk Seri Aliff Syukri dan bekas penyanyi kumpulan Solehah, Datin Seri Nur Shahida Mohd Rashid mengimbau kembali kenangan bersama kedua ibu dan bapanya.

Shahida berkongsi coretannya itu menerusi kemas kini terbaru di akaun Instagramnya hari ini.

Menurut Shahida, dia tidak akan melupakan jasa kedua ibu bapa yang bersusah-payah membesarkannya.

“Ramai orang tanya mak ayah saya… Ni lah mak dan ayah saya, tak ada mereka tak adalah saya. Kalau tanya perangai saya ikut perangai siapa saya pun tak tahu campur-campurlah agaknya. Ada sikit ambil perangai ayah sikit ambil perangai mak.

“Dulu ayah saya bawa teksi membesarkan kami tujuh beradik, saya seorang perempuan. Biasa sebelum dia keluar bawa teksi pagi-pagi dia dah susun duit belanja sekolah atas TV ambil la sorang satu.

“Sekarang ni paling rajin telefon saya (hari-hari telefon tanya khabar) risau sungguh dia dengan saya, hari-hari saya cakap saya okay je jangan risau saya baik-baik sahaja.

“Mak saya pula kerja pejabat, pagi-pagi sebelum kerja dia akan masak dulu untuk anak-anak makan sampai la dia balik kerja nanti.

“Begitulah jadi mak ayah kan, sekarang masa saya pula jadi ibu jaga anak-anak. Bukan senang nak besarkan anak-anak zaman sekarang, macam-macam pengaruh.

“Semoga semua ibu bapa kita diberi kesihatan yang baik dan diberi kebahagiaan dunia dan akhirat,” tulisnya.


Feature Wall Ala-Ala Wainscoting Dengan Bajet RM50, Sesiapa Pun Boleh Buatlah!

Memiliki kediaman yang cantik terhias dengan konsep dekor yang menepati citarasa tentunya mendatangkan kepuasan di hati kita. Namun bila memikirkan tentang bajet yang perlu dikeluarkan ada juga yang berkira-kira untuk merialisasikan konsep dekorasi idaman. Apatah lagi jika memakan belanja yang besar.

Pun begitu, buat penggemar konsep kediaman yang mana bahagian dinding dihiasi dengan panel-panel kayu ala-ala wainscoting bolehlah mencuba trik ini untuk lebih jimat. Kosnya jauh lebih murah dan kesannya juga nampak hebat sebagaimana yang diilhamkan oleh Shafeq Bada ini. Jom semak.

Hari raya lepas bajet banyak burst. So aku terpaksa la deco umah ala kadar. Bg yg baru nak duduk rumah baru, tak banyak deco or perabot bleh try buat ni kat ruang tamu.

Asalnya dinding memang kosong tak letak ape2. Frame pn nk beli cost dlm beratus gak.

Last2 aku beli set roller kit (brush, roller & masking tape) dlm rm20 kat kedai Mr.DIY & cat nippon rm29.90 (1 liter) n inilah hasilnya. Dinding ala2 corak wainscoting idaman den. Tak payah beli frame gambar byk2 da nmpak penuh umah.

Pada yg nak try bleh ikut cara ni:

1. Gunakan masking tape utk buat bentuk square/frame.
2. Mulakan dari frame kiri & kanan dulu, last baru frame yg tengah supaya nampak balance.
3. Pastikan jarak tiap bucu square dalam 1 kaki
3. Bila frame dah siap lukis pakai tape, bleh la cat macam biase.
4. Bila da siap cat, biarkan sampai cat kering.

5. Bukak balik masking tape yg korg buat tu then settle. Cuma kena touch sikit kat bucu2 frame tu jela pkai cat. Then siap!

Buat ni xsampai setgh hari pun. Xpayah pikir nk beli wallpaper da. Bajet skit n amik masa pn sekejap. Bleh la try nti ye.


Tetap Jadi Hero, Anak Sharifah Shahirah Luka Ketika Bercuti

Bila bercakap tentang percutian, tak lengkap rasanya jika tiada peristiwa-peristiwa di luar jangkaan berlaku.

Baru-baru ini pelakon Sharifah Shahirah dan keluarganya kelihatan sakan menghabiskan waktu pergi bercuti di pulau Tioman.

Menerusi salah satu hantaran yang dikongsikan di laman Instagramnya, Sharifah Shahirah memuat naik gambarnya yang sedang merawat kaki anak bujangnya Airell di pantai tersebut.

Walaupun dalam mood bercuti, tanggungjawab seorang ibu tak pernah dia lupakan demi menjaga keselamatan anak-anaknya.

“Kalau pergi trip ramai-ramai ada je la yang luka la begitu la begini laaa. Tapi ngam Alhamdullillah semua pandai bawak diri trip ni,” tulisnya.

Walaubagaimanapun, anak-anaknya yang lain difahamkan pandai membawa diri masing-masing ketika bercuti.

Sementara itu, pelakon yang mesra dipanggil Shiera ini juga dikatakan bercuti bersama beberapa lagi rakan selebriti yang lain seperti pelakon Raja Azura dan pengacara Feeya Iskandar dengan trip satu bas sahaja.

Sumber: Instagram Shieraijoy


Buat Stok Lemon Madu Satu Bekas, Petua Turunkan Kolestrol. Lebih Lama Lagi Sedap!

Dah cuba pelbagai cara untuk turunkan kolestrol tetap tak menjadi, tentu risau dibuatnya.

Ada pelbagai cara dan petua untuk pastikan tahap kolestrol boleh dikawal.

Salah satu petua yang boleh diamalkan adalah minum jus lemon. Tapi nak buat tentu kadang malas. Apa kata ikuti cara mudah ini. Boleh buat stok berbulan-bulan.

Lemon madu.. buat stok.. lagi lama simpan lagi sedap… boleh mkn dgn buahnya sekali.. 😄 pahit? TIDAK sama sekali..
Yg ni betul2 pati ya… Nak mkn/minum kena tambah air!!.
nak buat utk ubat batuk pon boleh atau pon campur dlm teh, jadi teh lemon..
#6bj lemon rendam kejap dgn air garam dlm 10mnit, kmudian bilas dan basuh bersih dan ptong nipis, buang biji. Tambah halia, kalau tak suka halia tak payah taruk. Tapi halia bagus..
#Masukkan 1 senduk gula perang, 300ml madu asli, secubit garam.. jangan tambah air… Gaul smpai sebati, nanti air jus dari lemon akan keluar sudah cukup, dah sebati boleh la masuk dlm bekas dan simpan dlm peti sejuk, esok boleh guna..
saya minum sehari sekali sblum tido utk kurangkan kolestrol…

Resipi

Resepi Pati Lemon Madu

Bahan-bahan:
6 biji lemon
Garam
Halia
1 senduk gula perang
300ml madu asli
Secubit garam

Cara-cara:
1. Rendam lemon sekejap dengan air garam dalam 10 minit.
2. Kemudian bilas dan basuh bersih. Potong nipis, buang biji. Tambahkan halia, kalau tak suka tak perlu letak.
3. Masukkan 1 senduk gula perang, 300ml madu asli dan secubit garam. Tak perlu tambah air. Gaul sebati, nanti air jus dari lemon akan keluar.
4. Bila dah sebati, masukkan ke dalam bekas dan simpan dalam peti sejuk. Selepas sehari dah boleh guna.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Bernafas Dengan Betul Buat Rasa Tenang. Ada Caranya Boleh Praktik & Rugi Kalau Tak Buat!

Melunaskan tanggungjawab sebagai isteri dan ibu diakui memang bukan tugas mudah. Terkadang terasa juga stres jika tidak dikawal dengan baik.

Semasa stres, umumnya pernafasan kita menjadi cepat dan ini menyebabkan pembuluh darah mengecut lalu mengurangkan kadar karbon dioksida dalam badan.

Oleh itu, amat penting untuk kita tahu teknik pernafasan yang betul ketika menangani situasi tegang atau stres.

Nak tahu lanjut, jom kita baca perkongsian daripada Dr Azima untuk manfaat bersama.

Tahukah anda teknik pernafasan yang betul dapat dapat membantu anda melalui hari-hari anda dengan lebih baik.

Ia mungkin kelihatan mudah dari situasi yang sebenar.

JOM kita mulakan

• Duduklah dengan selesa, kemudian tutup mata.

• Longgarkan otot-otot badan anda dari kaki hingga ke kepala.

° Pejamkan mata anda, relax kan diri.

• Seterusnya bernafaslah melalui hidung dengan perlahan-lahan dan tumpukan kepada pernafasan anda. Lakukan dengan kiraan 8 atau 8 saat.

° Semasa menarik nafas anda boleh membuat kiraan secara perlahan-lahan serta berzikir menyebut nama Allah.

° Pastikan perut anda mengembung. Tahan selama 4 saat.

° Lepaskan nafas secara perlahan-lahan dalam kiraan 8, sehingga perut sekempisnya. Berzikir dengan nama Allah semasa menghembus nafas.

• Lakukannya selama 5 minit

• Anda boleh membuka mata selepas selesai duduklah sebentar dan jangan terus berdiri.

Ia mampu mengganggu konsentrasi atau rasa mengah jika dilakukan teknik ini selepas makan kerana ia perut masih penuh serta ketenangan fikiran.


Kasih Seorang Ayah! Ramai Sebak Tengok Ayah Pengantin Sanggup Dukung Anak Redah Banjir Untuk Bernikah

Ramai yang mengambil peluang pada cuti persekolahan ini untuk melangsungkan perkahwinan namun ada dia antara mereka yang diduga dengan bencana.

Antaranya adalah banjir yang telah menimpa beberapa negeri di Malaysia yang mengakibatkan ada kawasan-kawasan yang ditenggelami air.

Walau bagaimanapun, setiap yang telah dirancangkan haruslah diteruskan memandangkan semua persediaan telahpun dibuat dan kad jemputan telahpun diedarkan.

Seperti yang tular baru-baru ini, sebuah video yang dikongsikan oleh @oohlysa yang telah berkongsi momen sebak apabila seorang bapa mengangkat anak perempuannya yang bakal bernikah mengharungi air bertakung di hadapan rumah.

Bukan itu sahaja, bapa pengantin itu juga sempat berpaling semula dan meminta bunga tangan anaknya yang tertinggal sewaktu dia mengangkat gadis tersebut.

Pengantin perempuan yang sudah berada di khemah berhampiran pelamin kelihatan sebak kerana menahan tangis sebelum kepalanya disentuh oleh bapa tersayang seakan memberikan restu untuk anaknya yang tersayang.

Begitulah kasih seorang ayah yang sanggup melakukan apa sahaja buat anak-anaknya. Walaupun anak itu sudah besar tetapi dia tetap menjalankan tanggungjawabnya.

Perkongsian video tersebut telah mendapat perhatian ramai sehingga ditonton lebih dari sejuta dalam masa 7 jam selepas dimuat naik.

Rata-rata netizen yang menonton video berkenaan mengakui sebak apabila melihat lelaki pertama yang dicintai anak perempuan sanggup mengangkat dan meredah hujan serta banjir demi menghantarnya untuk mendirikan rumah tangga.

Semoga ayah pengantin ini terus dikurniakan kesihatan yang baik dan dipanjangkan usia.

[ARTIKEL LAIN]

[TIPS]


15 Senarai Semak Untuk Didik Anak Berdikari Sebelum Ke Sekolah Rendah. Kena Alert.

Hendak mendidik anak bukan urusan yang mudah. Lebih lagi untuk mendidik anak-anak untuk berdikari. Ia penting supaya anak dapat mempersiapkan diri apabila memasuki darjah satu. Malah digalakkan mendidik anak seawal usia tiga tahun.

Begitulah perkongsian terapis ini mengenai cara untuk mendidik anak seawal usia. Ikuti panduannya.

Checklist untuk ibu bapa persediaan untuk anak-anak berdikari dan nampak kemas apabila mula memasuki Sekolah Rendah. Boleh training seawal 3 tahun ya.

1). Hingus perlu dibuang dengan menggunakan tisu, sapu tangan atau membuangnya di bilik air dengan menggunakan air. Jangan membersihkan hingus menggunakan lengan baju sekolah, tudung atau baju.

2).Beri pendedahan pada anak, setiap kali hendak makan dan habis makan wajib membasuh tangan. Ini untuk mengelakkan bakteria kotor pada tangan masuk ke dalam perut.

3). Ajari anak tentang kesihatan mulut. Perlu menggosok gigi setiap hari terutama setiap pagi sebelum ke sekolah supaya gigi bersih, dan mulut sentiasa berbau wangi.

4). Berwangi-wangian untuk memberi mood motivasi ke sekolah. Rapikan penampilan dengan berbedak dan berpenampilan kemas.

5). Sentiasa melatih anak agar mandi setiap pagi sebelum ke sekolah. Ini untuk melatih mereka bersemangat untuk memulakan hari dengan menimba ilmu dalam keadaan bersih.

6). Melatih anak toilet training sebelum ke pra-sekolah.

7). Setiap kali hari pertama persekolahan, periksa kuku anak-anak dan pastikan kuku anak-anak pendek dan bersih. Ini adalah personal hygiene yang semakin dilupakan.

8). Stokin, kasut atau pakaian sekolah yang kotor dan berbau, latih anak tukar tanpa perlu kita suruh. Ini untuk memberi mereka 'insight' tentang kebersihan diri mereka.

9). Najis perlu mereka bersihkan sehingga hilang bau, warna serta rasa. Tekankan perihal soal kebersihan najis kerana jika ada najis tidak sah di bawa solat.

10). Rambut perlu kemas untuk anak-anak lelaki. Latih mereka menyikat dan merapikan rambut sendiri. Untuk anak-anak perempuan, ajari mereka memakai tudung dengan kemas. Ini untuk meningkatkan keyakinan mereka untuk berinteraksi dengan kawan-kawan tanpa perlu dilabel comot dan selekeh.

11). Tahi hidung adalah sesuatu yang kotor. Jangan calit di baju, tudung atau kain. Remind selalu!

12). Apabila sesekali ke tandas dan nampak cermin, lihat sepintas lalu wajah sendiri. Buang tahi mata jika ada.

13). Basuh tangan setiap kali selesai ke tandas.

14). Apabila melakukan aktiviti yang mengotorkan tangan, jangan bersihkan kotoran itu dengan cara menyapu kotoran pada pakaian. Sila basuh tangan.

15). Cucikan sekeliling telinga dengan tuala basah atau sapu tangan basah dua atau tiga kali seminggu. Pastikan sekeliling telinga tidak berdaki. Benda ni selalu terlepas pandang. Kesian anak. Boleh nampak daki-daki tu tau.

Ini adalah Personal Hygiene CheckList.

Ia akan meningkatkan self esteem anak dan self confidence anak untuk ke sekolah.

Untuk anak-anak istimewa, kami akan ajar ibu bapa bagaimana untuk melatih dan menitik beratkan Personal Hygiene anak untuk mereka berdikari.


Ibu Kena Berusaha Cari Masa Untuk Berehat Walaupun Sekejap. Ikuti Nasihat Ibu Rose Supaya Tidak Stres

Dalam kita membesarkan anak-anak, kita akan mendapati kita mungkin kekurangan tidur dan rehat. Sebenarnya, kekurangan kedua-dua ini boleh menyebabkan seseorang hilang kebolehan berfikir dengan waras dan di dalam banyak situasi menjadikan seorang itu mudah hilang sabar.

Diri fizikal kita memerlukan tidur yang nyenyak (deep sleep) di dalam sesuatu hari itu. Namun, bila seseorang Ibu tidak mendapat tidur nyenyak yang cukup, maka dia akan mudah lupa, mudah stress, mudah hilang sabar dan sebagainya.

Oleh itu sesiapa yang bersama ibu itu berusahalah memberi ibu itu masa dalam seminggu untuk dia dapat berehat dengan baik sekurang-kurangnya untuk 2-3 jam.

Jika anda adalah salah seorang ibu yang sering tidak dapat berehat, kerana beranak kecil, maka berusahalah mendisiplinkan anak-anak untuk tidur awal, supaya anda ada masa untuk berehat semasa mereka sudah tidur.

Ibu tahu mungkin ada diantara anda yang mengatakan ianya payah kerana anda bekerja dan sebagainya.

Jawapan Ibu ialah ya, memang susah kerana anda mengambil dua tugas penting. Namun, Ibu yakin anda juga boleh kerana ada kata-kata orang bijak pandai yang berbunyi begini;

“Jika anda mahukan sesuatu kerja itu dilaksanakan, berilah kepada orang yang sibuk.”

Kebanyakan orang yang sibuk sebenarnya telah menguasai satu skil penting, iaitu merancang kerja mereka. Mereka bijak untuk memprioritikan kerja mereka.

Seorang yang mahu menyelesaikan masalah mereka, mereka tidak mengeluh tetapi mereka akan mencari jalan penyelesaian dengan bertanya diri soalan yang betul. Contohnya, jika anda merasakan anda tidak ada peluang untuk berehat dan mendapat tidur yang nyenyak berminggu-minggu; soalan yang hendak anda tanya bukanlah ‘susahlah macamana nak dapat rehat?….tapi bertanya, ” Apa perkara positif yang saya boleh saya lakukan untuk saya mendapat rehat yang lebih.”

Semoga Allah memudahkan usaha anda.


Isteri Tomok Doa Dimurahkan Rezeki Timang Anak Perempuan Sempena Ulangtahun Ke 40 Tahun.

Semalam, 1 September Isteri kepada kepada penyanyi Tomok, Rahayu Abbas atau lebih dikenali sabagai Ayu telah menyambut ulangtahun kelahiran ke 40. Sebagaimana insan lain pasti ada impian.

Melalui perkongsiannya semalam, Ayu menjelaskan bahawa setiap tahun, dia akan memohon dikurniakan cahayamata perempuan.

Bekas pramugari ini telah mendirikan rumah tangga dengan Tomok pada 2011 dan dikurniakan dua zuriat lelaki iaitu, Arrianshah Akid,7, dan Andrashah Iman, 5 tahun.

Ikuti perkongsiannya.

“1 September 2019. Syukur Alhamdulillah…genap 40tahun saya diberi peluang menjadi khalifah di bumi Allah….
Terima kasih mak abah kerana melahirkan anak yang cute which is “me” ?…Terima kasih kepada suami yang sudi mengambil saya sebagai isteri….Terima kasih yaAllah kerana memberi peluang untuk saya merasai nikmat menjadi seorang ibu.

“Seperti biasa wish saya setiap tahun agar dimurahkan rezeki untuk menimang cahayamata perempuan.

“Diberi kesihatan yang baik untuk jalankan tanggungjawab sebagai anak,isteri dan ibu dan yang penting saya ingin terus istiqomah pada peluang kehidupan yang diberikan…Amin….

“Kepada yang wish saya di IG saya, saya ucapkan terima kasih in advance..ada ke yang wish dibu??? Hihihihi.”

Sumber: Foto : Instagram Ayu_abas


Pengeluaran KWSP Untuk Rawatan IVF, Insentif Buat Pasangan Berkahwin. Doktor Ni Kongsikan Cara Mohon!

Berita baik buat pasangan yang ingin menimang cahaya mata, Kumpulan Wang Simpanan Pekerja (KWSP) baru-baru imeluluskan pengeluaran wang kepada pasangan yang menjalani rawatan kesuburan seperti in-vitro fertilisation (IVF).

Menerusi laman websitenya, KWSP memuat naik info yang membenarkan ahli yang menghadapi masalah kesihatan untuk membuat pengeluaran daripada Akaun 2 bagi membiayai kos perubatan penyakit kritikal dan/ atau peralatan bantuan kesihatan yang diluluskan juga rawatan kesuburan.

Berita baik untuk semua pasangan yang masih berusaha untuk mendapat zuriat. Efektif dari 1hb September 2020, kini individu yang berkelayakan boleh membuat withdrawal/pengeluaran dari KWSP untuk pembayaran rawatan kesuburan.
Sila rujuk gambar di bawah dan juga link KWSP untuk mendapat borang pengeluaran serta memahami prosesnya.
https://www.kwsp.gov.my/member/withdrawals/partial/health…
Individu yang layak adalah mereka yang:

1. Warganegara Malaysia
2. Bawah umur 55 tahun
3. Ada baki yang mencukupi dalam Akaun 2
4. Mempunyai sijil perkahwinan yang sah di Malaysia

Ini merupakan langkah kerajaan yang amat dialu alukan khususnya kepada mereka yang memerlukan rawatan IVF tapi tidak mampu membiayai kosnya dalam sekaligus.

Ini akan meringankan beban kewangan serta memberi peluang kepada banyak pasangan untuk mendapat rawatan yang diperlukan. Sila DM atau guna talian whatsapp di laman ini untuk penerangan selanjutnya.


Bila Pasangan Tidak Redha Antara Satu Sama Lain, Di Situlah Rezeki Akan Disekat Dan Bocor.  Deep Perkongsian Ini.

Tahukah anda bahawa apabila berlaku pergaduhan sesama suami isteri terutama hal melibatkan duit dan pelbagai lagi  Allah akan sempitkan rezeki kita. Malah pasangan tidak redha antara satu sama lain, di situlah rezeki akan disekat dan bocor.

Begitu juga menerusi perkongsian Nur Ami Roslee bercerita tentang berkat rezeki datangnya daripada sebuah keluarga bahagia.

Ikuti perkongsiannya.

Pagi tadi berbual dengan suami, kewangan terasa sempit sikit bulan ni padahal baru awal bulan. Terasa pelik sebab selama ni even gaji rm400-rm600 sebulan, sentiasa mencukupi siap berlebih lagi duit, boleh belanja anak anak mainan.

Saya beritahu suami saya rasa keberkatan rezeki dalam keluarga ditarik asbab sebab minggu lepas kami bergaduh. Bergaduh benda kecil je pun,  kami jarang bergaduh, tiba je teremosi .

Benarlah apa yang saya pernah baca, bila bergaduh sesama suami isteri, lagi-lagi bab rezeki macam duit, hutang, dan macam-macam lagi, Allah akan sempitkan rezeki kita. Berbincang dan cari persefahaman dalam kita berbeza pandangan.

Bila pasangan tidak redha antara satu sama lain, di situlah rezeki akan disekat dan bocor.

Kurangkan mengeluh dan banyakkan bersyukur dengan apa yang dimiliki tidak kira banyak atau sedikit kerana syukur itu adalah kunci kepada rezeki yang melimpah ruah.

Bersabarlah dalam menangani karenah suami, isteri dan anak-anak. Adakalanya sesuatu itu kita tidak suka. Tetapi, tetap perlu bersabar dan fahami keadaan pasangan dan anak. Nasihat dan cari penyelesaian secara baik. Banyakkan bersabar kerana sabar itu membawa keberkatan dan rezeki.

DOA BAIK-BAIK UNTUK KELUARGA

Kurang berdoa juga salah satu faktor hilangnya keberkatan rezeki. Sentiasalah mendoakan yang baik-baik untuk suami, isteri dan anak-anak. Sentiasa ingatkan mereka dalam doa dan juga sepanjang hari kerana kuasa doa itu adalah luar biasa.

Alhamdulillah saya dan suami dapat kefahaman ilmu harini. Elakkan bergaduh panjang dalam rumahtangga, mohonlah keberkatan pada Allah Yang Maha Kaya.

In Sha Allah bertambah tambah berkat rezeki kita.

Benar, bila dah faham. Saya berkata dalam hati “Allah beri suami yang baik, jika ada kekurangannya, itu kerana dia manusia biasa. Saya pun banyak salah, semoga Allah murahkan rezeki suami harini”.

Terus Allah turunkan rezeki, saya dapat panggilan telefon dari pegawai E kasih, suami pun dapat berita baik daripada sahabatnya.

Alhamdulillah keduanya berita baik.

Sumber: Nur Ami Roslee


Buat Pizza Guna Roti Aje. Patutlah Viral! 4 Hari Posting Aje Dah Viral Hingga 25K Share

Jika anda ibu-ibu yang bekerja tetapi suka memasak, tentunya sentiasa tercari-cari resepi yang mudah dan cepat nak buat. Bukan tak mampu nak beli makanan di luar, tetapi jika hari-hari makan di luar tentunya anak-anak akan bosan. Kesian anak-anak tak dapat merasa air tangan ibunya.

Nah pakat2 pi buat <3

Roti heaven..

8 keping roti Gardenia di susun 2 keping 2 keping dalam loyang yg di lapik baking paper
letak kan sedikit butter mcm dalam pic di bawah.

8 biji telur
semangkok kecil mozzarella
semangkok kecil cheese cheddar parut
semangkuk kecil daging cincang ramly
sebiji bawang besar di dadu
2 biji cili besar di hiris
sedikit daun bawang di hiris
sedikit aji shio black pepper
kocok2 kan semua dan tuang atas roti
bakar dalam oven dengan suhu 200c api atas bawah 25 minit atau sampai garing .
makan panas2 sedap.

kredit : – Nanny Emma Emma


Tak Perlu Risau Anak Bawah 7 Tahun Tak Cemerlang Akademik, Biar Bebas Buat Aktiviti Bermain Dulu. Ini Nasihat Coach Perenting.

Memang mencabar didik anak. Ia termasuk kecemerlangan akademik.

Namun terlalu memberi penekanan kepada akademik pada usia yang terlalu awal pada anak akan memberi kesan kepada perkembangannya. Nak tahu lanjut ikuti nasihat coach parenting ini, Mohd Fhais Salim.

BIAR PUAS BUAT AKTIVITI MAIN DULU

Orang kata 7 tahun dah kena pandai membaca.

4 tahun dah kena kenal huruf & nombor.

Jujurnya saya tak ambil port sangat tentang pencapaian akademik waktu umur anak bawah 7 tahun.

Bagi saya itu semua kurang penting!

Yang paling penting ketika ini bukan akademik tapi tumbesaran otak, emosi & fizikal anak. Itu jauh lebih penting.

Tak terbantut jika tak pandai baca tapi jika 7 tahun tak pandai bersosial hah itu bahaya.

– Tak pandai berkawan
– Tak pandai komunikasi
– Tak pandai main sama-sama
– Tak pandai minta izin
– Tak pandai maafkan orang
– Tak pandai sabar

Sebab tu la masa anak 1 – 6 tahun ni saya lebih suka bagi dia main sepuas-puasnya.

Lari sana, lompat sini, guling situ. Apa sahaja janji dia bermain & bergerak aktif.

Dari berlari-lari tu la yang akan banyak mematangkan fikiran dia, menguatkan emosi dia & menyihatkan badan dia.

Serius!

Tak ada istilah lambat belajar akademik.

Jika otak cerdas, emosi stabil & fizikal kuat apa sahaja ilmu akademik dia pasti boleh belajar.

Jadi bagi anak la main puas-puas!

Wallahu A’lam,

Sumber: Mohd Fhais Salim

Bacaan lanjut:

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Inilah Cara Paling Mudah & Berkesan Uruskan Najis Kucing. Hatta Anak Kecil Pun Boleh Buat!

Memiliki kucing sebagai haiwan peliharaan di rumah memanglah suatu yang cukup bermakna dan menghiburkan. Sifatnya yang manja dan fizikalnya yang comel membuatkan seisi keluarga cukup selesa memeluk, mengusap dan membelai binatang berbulu ini sepanjang masa. Malah bukan sesuatu yang menghairankan bila si comel ini juga dilayan sebaik mungkin seperti keluarga sendiri.

Selain berkongsi emosi bahagia bersama kucing, sebagai pemilik haiwan peliharaan sebenarnya ada tugas dan tanggungjawab lain yang harus dilunaskan.

Maklumlah, bab membersihkan najis haiwan peliharaan bukan semua selesa untuk melakukannya dek kerana baunya yang tidak menyenangkan. Atas sebab ini juga, sebaiknya semua ahli keluarga kena tahu untuk menguruskannya agar rumah tidak berbau dan yang selesa dihuni.

Jadi apakah cara yang paling mudah dan berkesan untuk uruskan najis kucing ini? Pilihan TERBAIK adalah dengan menggunakan Natural Clump Cat Litter yang diperbuat dengan 100% Natural Mine dengan Litter Biodegradasi yang juga mesra kepada alam sekitar.

Natural Clump Cat Litter mengandungi Karbon Aktif dan Zeolit, yang menyerap ammonia dan bau kucing lain; bukan setakat menyerap dan melekat tetapi memerangkap dan memegang penyebab bau kucing.

Dengan teknologi eksklusif ini, Natural Clump Cat Litter menyerap lebih tinggi dengan penjimatan 30% untuk pemilik kucing kerana boleh membentuk gumpalan bulat dengan cepat,  dengan menyerap cecair ke dalamnya, yang mengakibatkan gumpalan tidak jatuh dan menempel di bawah dulang.

Di samping itu, Natural Clump Cat Litter yang baru ini adalah bebas dari habuk, padat dan senang dicedok bagi pemilik kucing membersihkannya. Hal ini menjadikan tugas lebih mudah hatta anak-anak juga boleh diharap untuk menguruskan kerja-kerja tersebut.


Pernah Pakai Gelang Pink & Dari Keluarga B40, Boleh Tuntut RM50 Sehari. Rugi Kalau Tak Tahu!

Cabaran yang dihadapi setiap keluarga susulan pandemik Covid19 memberi kesan pada ekonomi dan pendapatan isi rumah. Ini memang tidak dapat dinafikan dan impaknya begitu hebat, lebih-lebih lagi bagi golongan bawahan dan berpendapatan rendah. Apatah lagi andai turut mengalami tempoh kuarantin dengan memakai gelang pink, pastinya sukar untuk mencari rezeki dalam tempoh tersebut.

Pun begitu, tahukah anda untuk meringankan beban yang ditanggung di kalangan keluarga B40, sekiranya pernah diarahkan untuk melakukan kuarantin dengan memakai gelang pink, anda sebenarnya boleh menuntut RM50 sehari.

Caranya bagaimana, ini dikongsikan oleh Najmi Farisham untuk info bersama. Ini Perkongsiannya.

Aku tak tahu kalian dah tahu ke belum pasal benda ini.
Sekiranya kalian dah pernah pakai gelang pink dan diarahkan untuk melakukan kuarantin, kalian layak untuk membuat tuntutan MySalam tau.

Tak kisahlah kuarantin itu di rumah sendiri ke, di hospital ke atau di pusat kuarantin.
Asalkan kalian memang diarahkan oleh pihak kesihatan bersama surat hitam putihnya. Keputusan positif atau negatif, mereka tak nak tahu pun.
Dapatlah juga RM50 sehari, mereka bayar.

1. Kalau layak, terus log masuk ke portal. Jika ini first time login, pilih Log Masuk Kali Pertama.
2. Kalian pilih kolum Tuntutan.
3. Kemudian Penyerahan Tuntutan.
4. Seterusnya Tuntutan Hospitaliti.
5. Ha, isilah segala maklumat yang mereka minta di situ.
6. Untuk Nama Hospital, kalian pilih nama hospital tempat dikuarantinkan tempoh hari. Jika kuarantin di rumah, pilih Non Panel Hospital.
7. Lepas itu, kalian kena muat naik gambar kad pengenalan bersama surat sokongan. Jika masuk hospital, surat discaj hospital. Jika kena kuarantin saja, surat pihak kesihatan yang mengarahkan kalian menjalani kuarantin. Yang ini penting.
8. Selepas itu, tekan hantar ya.
Mohonlah tuntutan ini segera. Paling kurang, dapatlah memberikan sedikit kegembiraan dan bantuan buat diri kalian dan keluarga di bawah tanggungan.
Itulah.Semoga bermanfaat.


‘Ibu Miliki 3 Orang Anak Lebih Stress Dari Yang Memiliki Lebih Dari Itu’- Pakar Psikologi

Betul ke, memiliki anak yang ramai ini akan mengundang stress pada para ibu. Malah ada yang beranggapan, lebih ramai bilangan anak maka lebih stress yang akan kita rasai.

Jika dilihat pada masyarakat hari ini, ramai yang merancang keluarga dan menetapkan limit hanya dua atau tiga anak sahaja.

Adakah disebabkan faktor ekonomi, pendidikan mahupun teknologi yang mendorong perubahan dalam memiliki zuriat ini?

Selalunya kita fikir makin ramai anak, mak bapak lagi pening dan stress. Ya lah lagi banyak kerenah kena layan terutama yang ada sampai lima enam orang anak.

Sebab itu zaman sekarang tak ramai pasangan yang mahu beranak ramai. Tapi itu kata kita, lain pula menurut kajian.

KAJIAN TAHAP STRESS KAUM IBU

Berdasarkan satu kajian yang dibuat oleh TODAYParent.com didapati, tahap stress ibu yang mempunyai tiga orang anak adalah lebih tinggi berbanding ibu yang memiliki jumlah anak yang lebih dari angka itu.

Kajian ini telah melibatkan 7,000 orang ibu di Amerika Syarikat dan dibuat untuk mengetahui tahap stress ibu dikaitkan dengan jumlah anak.

Artikel Berkaitan

Tip / Petua

Apa yang menarik tentang kajian tersebut, ia juga mendapati tahap stress tidak akan meningkat dengan pertambahan anak.

Malahan ibu yang mempunyai empat anak dikatakan mempunyai tahap stress yang lebih rendah berbanding dengan mereka yang mempunyai tiga anak.

Menurut pakar psikologi dari New York Dr. Janet Taylor, tahap stress akan kurang selepas mempunyai anak keempat. Ini kerana pada masa ini ibu akan belajar untuk menerima dan berhenti dari mencuba untuk mengawal semua perkara tentang anak mereka.

“Dengan empat anak, fikiran mereka sudah tidak cukup ruang untuk memikirkan kerisauan tentang kesempurnaan.”

“Malah semakin ramai anak sebenarnya semakin yakin seorang ibu itu dengan kemahiran keibubapaan mereka. Anda kena belajar membiasakan diri dan selepas itu anda akan bersyukur,” ujar Dr. Janet.

JENIS-JENIS STRESS

Selain daripada itu kajian juga mendapati bahawa terdapat beberapa jenis stress yang dialami oleh kaum ibu, antaranya:

Semoga tahap ke’stress‘an itu berkurang!

Sumber: Meecks.com

Mesti Baca :


Isteri Suka Tidur Bukan Malas Tapi Perlu Rehat. Take Note ‘Deep Sleep’ Penting Untuk Isteri.

Wanita itu ‘rapuh’ jiwanya. Suka disayangi dan emosinya mudah tersentuh.

Oleh itu, perlu mendapat rehat yang mencukupi. Baru jiwa tenang.

Sebagaimana perkongsian ini. Ia menyentuh seorang isteri perlu mendapat tidur yang lena baru hidup lebih harmoni bersama suami dan anak-anak.

Dalam pukul 10 pagi semalam, beberapa ketika selepas kami bersarapan, isteri saya bagitahu matanya mengantuk sangat dan badannya sakit.

Saya pun suruh dia berehat. Pada mulanya saya buat kerja di dalam bilik dan dia baring di katil. Tak sampai beberapa minit selepas tu, terus dia terlelap.

Si Akbar pulak memanggil-manggil mengadu pasal Daisy. Budak bertuah tu memang tak reti duduk diam. Ada je benda yang dia explore. Sekarang dia minat betul ambil air coway tu dan rendam mainan dia. Habis basah satu rumah.

Tak boleh jadi ni, saya pun keluar dari bilik secara perlahan-lahan. Tak nak isteri saya bangun sebab saya percaya akan kenikmatan dan kelebihan “deep sleep”. Bila kita mengantuk sangat dan dapat tidur terus, memang kita akan dapat tidur yang sangat puas.

Saya pun selalu dapat macam ni. Saya akan bagitahu isteri yang saya mengantuk sangat. Dia akan pastikan tiada gangguan supaya saya dapat tidur dengan lena. Selalunya sejam dua pun dah cukup.

Jadi, kali ini saya pula yang buat.

Mencabar betul nak buat kerja dengan budak Daisy tu tengah segar. Akhirnya kerja pun tak jalan, terpaksa duduk dan layan dia memanjat badan papanya berkali-kali.

Sedar tak sedar, dah dekat pukul 1. Saya jenguk isteri saya masih tidur. Tenang betul nampak dia tidur. Tak tergamak saya nak ganggu.

Tak buang masa, saya ambil telefon dan order Grab untuk semua makan tengahari. Bila makanan sampai dan saya kembali dari mengambil makanan di lobi, dia pun sambut di pintu dengan senyuman yang manis. Rupanya dah bangun masa saya menunggu rider Grab kat bawah tadi. Nampak segar sungguh dia.

Selepas sanitize dengan nano gun, saya dipeluk erat dan dia meminta maaf kerana tertidur. Saya kata takpe. Saya memang nak dia tidur. “Terima kasih abang, puas sayang tidur tadi” katanya.

Bukan selalu pun macam ni. Tapi saya akan pastikan bila dia betul-betul perlukan tu, saya akan pastikan dia dapat tidur yang cukup. Sebab saya tahu, bila dia cukup tidur, dia akan bertenaga dan bersemangat.

Kita perlu berhenti dimomokkan dengan pandangan isteri yang tidur ialah isteri yang malas. Ini sangat “misleading” dan tidak tepat. Isteri yang tidur ialah isteri yang penat. Suami yang tidur ialah suami yang penat. Kenapa bezakan bila isteri tidur jadi malas pulak?

Percayalah yang ramai para isteri mengingini tidur yang nyenyak tanpa gangguan anak. Betul. Tak caya, cubalah buat. Bagi diorang masa. Ambil peduli bila diorang minta nak tidur tu. Ada kalanya diorang tak nak minta sebab tak rasa akan diberi.

Semoga dengan perkongsian ini dapat mendetikkan rasa pentingnya deep sleep buat isteri.

Sumber: Akhtar Syamir


Bila Ada Cecair Keluar Dari Lubang Kecil Di Hadapan Telinga Anak. Ini Ibu Ayah Kena Buat.

Ibu bapa pastinya bimbang apabila kesihatan anak terjejas. Ia termasuk masalah berkaitan telinga.

Jika anak mempunyai masalah ini segera dapatkan rawatan pakar ENT untuk pemeriksaan lanjut.

Ibu muda ini sangat bimbang. Anaknya yang mulai masuk ke alam sekolah kerap alami masalah pada telinga. Ada cecair yang keluar daripada lubang kecil di hadapan telinga. Busuk. Adakalanya berbau.

Firasatnya, ia adalah amat berbahaya. Perlu segera dilakukan sesuatu. Ditutup atau dijahit sahaja lubang itu supaya ia tidak lagi mengeluarkan cecair.

Namun hakikatnya, ia bukanlah seperti itu untuk kami merawat penyakit ini. Tidak perlu untuk ditampal mahu pun dijahit.

‘Preauricular sinus’ atau bukaan lubang kecil yang biasanya ada di kawasan depan telinga (sila rujuk pada gambar) biasanya berlaku akibat masalah kongenital. Maknanya ia berlaku semenjak lahir lagi, dan bukan disebabkan kuman, kemalangan atau pun kecederaan.

Cumanya apabila berlaku jangkitan di kawasan tersebut, maka kulit luarannya akan menjadi kemerahan sebagai tanda berlakunya jangkitan, membengkak yang berisi cecair nanah dan sakit apabila ditekan dari luar.

TINDAKAN IBU BAPA

Apabila keadaan ini berlaku, apa yang perlu anda lakukan? Langkah terbaik adalah seperti ini :

1. Bawa berjumpa doktor untuk diperiksa. Kami akan berikan ubat antibiotik yang sesuai bagi mengelakkan jangkitan lebih serius.

2. Jika pembengkakan pada kantung sinus tersebut sudah mengandungi nanah (doktor boleh mengenalpasti keadaan ini melalui pemeriksaan klinikal), kami akan lakukan pembedahan kecil untuk mengeluarkan nanah tersebut.

3. Pesakit akan diberi surat atau memo untuk melakukan cucian di kawasan pembedahan sehingga ia benar-benar bersih dan luka sudah mulai tertutup.

4. Apabila masalah ini berlaku secara berulang-ulang, pesakit akan dinasihatkan untuk menjalani pembedahan mengeluarkan keseluruhan kantung sinus tersebut atau juga dipanggil sebagai ‘excision of preauricular sinus’. Pembedahan ini boleh dilakukan sama ada secara bius setempat atau biusan penuh, bergantung kepada keadaan dan toleransi pesakit.

Semoga tulisan kali ini dapat memberi ilmu baru buat kalian.

Kredit: Dr Ezairy M.Sallih
Doktor Telinga, Hidung & Tekak (ENT)